TotalCar.rs » Pripiti vozači opasnost na putu\nnovo, Policija, Srbija\nBroj pripitih vozača na srpskim drumovima porastao za 20 odsto. Vozač koji je popio više od jedne čašice rakije ili dva piva, a izazvao je saobraćajnu nesreću, može krivično da odgovara. U prvih devet meseci ove godine oko dve hiljade pijanih vozača ostalo je na trežnjenju u policijskoj stanici.\nSkoro svakog vikenda desi se neki saobraćajni udes sa tragičnim posledicama, a vozač koji ga je izazvao po pravilu je pod dejstvom alkohola. Granica od 0,3 promila – što podrazumeva dva piva ili jednu čašicu rakije ili jednu čašu vina – zapravo vas kandiduje da, u slučaju ozbiljnije nesreće, krivično odgovarate. Broj alkoholisanih na srpskim drumovima porastao je za 20 odsto.\nU prvih 9 meseci ove godine policija je podnela protiv pripitih vozača čak 40 hiljada prekršajnih prijava. Njih skoro dve hiljade ostalo je na trežnjenju u policijskim stanicima.Samo u toku jedne dnevne kontrole u manjem gradu u zapadnoj Srbiji, za svega 3 sata otkriveno je oko 160 vozača koji su prekomerno uzimali alkohol.\nProfesor Milan Vujanić sa Saobraćajnog fakulteta u Beogradu smatra da u Srbiji treba primeniti nemački sistem kažnjavanja pripitih vozača.\n“On je čini mi se najbolji. Za one koji greše prvi put jedna kazna, za one koji greše drugi put mnogo veća kazna, a za one koji greše treći put, on to ne radi nesvesno njemu treba zabraniti da bude vozač, a takvih će biti malo”, objašnjava profesor Vujanić.\nSvakog vikenda na splavovima ili u kafićima je ruski rulet, jer se nikada ne zna ko će i koliko popiti. Piju skoro identično i muškarci i žene, a najviše mladi u dobi između 20 i 30 godina, koji su po statistici i najrizičnija vozačka grupa. Samo kontinuiranom kontolom za vikend, koja podrazumeva i privođenje, moći će da se smanji rizik, kažu stručnjaci.\n“Na putevima u Srbiji za deset meseci ove godine smanjen je broj saobraćajnih nesreća za nešto više od 13 odsto. Inače, kada se govori o uzrocima saobraćajnih nezgoda i dalje je najveći uzrok neprilagođena brzina, s tim da je u poslednje vreme znatno više nezgoda koje izazivaju vozači pod dejstvom alkohola”, kaže direktor Agencije za bezbednost saobćaja Stojadin Jovanović.\nIpak, treba znati da novine često preteruju u bombastim naslovina o prisustvu alkohola u krvi kod pojedinih vozača koji su učestvovavli u udesima i koje unapred osuđuju pre sudskog postupka.\nDamir Okanović iz Srpskog komiteta za bezbednost saobraćaja kaže da vozač može da bude pijana, a da nema nikakve veze sa saobraćajnom nesrećom.\n“Na primer, pijani vozač, koji prođe na zeleno svetlo trezan prođe na crveno i onda kod sudije jasno je da je kriv trezan vozač, dok će pijani vozač samo odgovarati prekršajno zbog alkohola u krvi, ali i ne za izazvanu saobraćajnu nesreću”, ističe Damir Okanović iz Srpskog komiteta za bezbednost saobraćaja.\nPred nama je vreme slava i novogodišnjih i božićnih praznika, kada svi pokušavamo da nađemo opravdanje i da uprkos zabranama i kontolama uzmemo neku čašu više. Međutim, baš ta čaša može imati kobnu ulogu.\nAutor: Dragan Milutinović, Izvor: RTS


Magazin START - Na Igmanu uskoro izgradnja centra za airsoft i paintball\nNa planini Igman u drugoj polovini februara očekuje se početak izgradnje sportskog centra u kojem će se nalaziti autentic park za airsoft i paintball pod nazivom „War Zone“, čija je vrijednost procijenjena na gotovo pola miliona KM. Prostirat će se na površini od oko 150.000 m², na udaljenosti 200 metara od skakaona na Igmanu.\nIdejni tvorac Centra je kompanija Alibeg d.o.o., a investiciju je podržalo Federalno ministarstvo okoliša i turizma, veliki broj privatnih kompanija, te medijski partneri.\nCilj izgradnje ovog centra je obogaćenje sadržaja planine Igman kao turističke destinacije, te podizanje turističke ponude Kantona Sarajevo na jedan veći nivo.\n"War Zone" park će biti pokriven video nadzorom (live stream) i zvučnim efektima.\nNa samom terenu nalazit će se približno 70 objekata (rovovi, bunkeri, zemunice, mitraljeska gnjezda, osmatračnice, kućice na drvetu), te četiri veća objekta (spavaone za stražu).\nPosjetioci parka imat će mogućnost da, pored simulacije borbi i video igara, uz korištenje specijalnih replika oružja i druge atraktivne opreme, uživaju i u ostalom sadržaju koji će centar nuditi, kao što je profesionalna virtuelna streljana, teren za živi stoni fudbal, adrenalin park za djecu, pikado i teren za basket.\nTakođer, posjetioci centra moći će uživati i u sadržaju kao što je jahanje konja, vožnja fijakerom, vožnja ski liftom, obilazak historijskog muzeja, te šetnje uređenim stazama Igmana.\nTakođer, početkom maja bit će organizovani i business turnir koji će prvi put biti održanu BiH. Radi se o nadmetanju između kompanija u airsoftu i paintballu. Uskoro će biti otvorene prijave za sve kompanije koje žele učestvovati u ovom turniru, prenose organizatori.


POZITIVAN TREND: U junu i julu zabilježen suficit budžeta – Portal Luca\nPOZITIVAN TREND: U junu i julu zabilježen suficit budžeta\nPozitivan rezultat u kretanju fiskalnih pokazatelja nakon juna ove godine, nastavljen je i u julu, čemu svjedoči ostvareni suficit budžeta od 41,3 miliona eura ili 0,9 odsto procijenjenog BDP-a, saopšteno je iz Ministarstva finansija i socijalnog staranja.\n“Suficit budžeta u junu i julu 2021. ukazuje na značajan oporavak ekonomske aktivnosti, posebno imajući u vidu da je u junu i julu 2019. godine, rekordne u ostvarenim prihodima od turizma, deficit budžeta iznosio 0,8 miliona eura i 5,3 miliona eura. Suficit u ova dva mjeseca 2021. godine je zabilježen i nakon velikog pada u 2020. godini, kada je deficit bio 47,2 miliona eura u junu, odnosno 56,3 miliona eura u julu”, navodi se u saopštenju.\nGlavni generatori, kako kažu, ostvarenog rezultata su dobra naplata prihoda sa jedne strane, odnosno niže ostvarenje izdataka u odnosu na prvobitno planirano, sa druge strane.\n“Shodno kretanju prihoda i rashoda, u periodu januar – jul 2021. godine, deficit je manji za za 86,4 miliona eura ili 42,1 odsto od planiranog i iznosi 118,9 miliona eura ili 2,6 odsto BDP-a. To je za 151,8 miliona eura ili 56,1 odsto manji deficit u odnosu na 2020. godinu. Prihodi budžeta u periodu januar – jul 2021. godine iznosili su 982 miliona eura ili 21,2 odsto BDP-a, što je u odnosu na isti period prethodne godine više za skoro 100 miliona eura ili 11,3 odsto, dok su u odnosu na plan na nivou od 99,6 odsto. Ukoliko bi iz plana, odnosno izvršenja bili isključeni prihodi koji se ostvaruju od donacija, a koji prevashodno zavise od dinamike povlačenja sredstava od donatora, ukupni prihodi budžeta bili bi ostvareni iznad plana za 7,6 miliona eura, što pokazuje efekat rasta ekonomske aktivnosti na naplatu prihoda budžeta”, naglašavaju iz resora na čijem čelu je Milojko Spajić.\nPrema njihovim tvrdnjama zabilježenom rastu prihoda u najvećoj mjeri je doprinio rast naplate prihoda po osnovu poreza na dodatu vrijednost, koji su veći u odnosu na isti period prethodne godine za 42,8 miliona eura ili 14,2 odsto.\n“U odnosu na plan, prihodi po ovom osnovu su veći za 14,7 miliona eura ili 4,5 odsto, što ukazuje na oporavak ekonomske aktivnosti, ali i veću poresku disciplinu, kao i ostvarene pozitivne efekte od implementacije elektronske fiskalizacije poreskih registar kasa. Prihodi od akciza takođe bilježe rast u odnosu na uporedni period 2020. godine, kao i u odnosu na plan i to za 8,6 miliona eura ili 7,5 odsto, odnosno 6,3 miliona eura ili 5,4 odsto. Navedeni rast u dosadašnjem periodu kompenzuje planirani efekat predloženih zakonskih rješenja, koja se nalaze u skupštinskoj proceduri”, piše u saopštenju MFSS.\nRast za sedam mjeseci tekuće godine u odnosu na prošlu godinu bilježe i porezi i doprinosi na zarade u iznosu od 16,1 miliona eura ili 4,9 odsto.\n“Značajan rast u odnosu na uporedni period 2020. godine zabilježili su i ostali prihodi i to u iznosu od 27 miliona eura ili skoro tri puta, usljed uplata dobiti ostvarene u 2020. godini od privrednih društava u većinskom vlasništvu države, čemu se dodatno doprinijelo stabilizaciji budžetskih prilika u tekućoj godini. Prihodi budžeta u julu iznosili su 194 miliona eura što je u odnosu na isti mjesec prethodne godine više za 59,7 miliona eura ili 44,5 odsto. Ostvarena naplata u julu je i iznad jula 2019. godine za 19,8 miliona eura ili 11,4 odsto”, ističe se u saopštenju.\nIzdaci budžeta u periodu januar – jul 2021. godine iznosili su 1,1009 milijardi eura ili 23,7 odsto procijenjenog BDP-a i u odnosu na planirane manji su za 90 miliona eura ili 7,6 odsto. U odnosu na isti period 2020. godine, izdaci budžeta manji su za 51,9 miliona eura ili 4,5 odsto.\n“U strukturi budžetskih izdataka, tekući izdaci ostvareni su na nivou od 477,4 miliona eura i manji su za 45,6 miliona eura ili 8,7 odsto u odnosu na planirane. U odnosu na uporedni period 2020. godine tekući izdaci su manji za 13,7 miliona eura ili 2,8 odsto. Kapitalni izdaci, realizovani su u iznosu od 75,7 miliona eura, što je za 39,5 miliona eura ili 34,3odsto manje od planiranih, dok su u odnosu na izvršenje u istom periodu 2020. godine manji za 33,4 miliona eura ili 30,6 odsto. Ostvarenje kapitalnih izdataka u najvećoj mjeri opredjeljuje realizacija koja zavisi od dinamike izvođenja radova, a očekuje se da bude značajno poboljšana u predstojećem periodu, posebno uključujući i to da glavna dionica auto-puta treba da bude završena do 30. novembra ove godine”, kažu u MFSS-u.\nBruto zarada i doprinosa na teret poslodavca u iznosu od 24,7 miliona eura ili 8,5 odsto usljed povećanja zarada u sektorima zdravstva i prosvjete, kao i različitog tretmana fonda bruto zarada Univerziteta Crne Gore tokom 2020. godine u odnosu na period privremenog finansiranja tokom 2021. godine.\nRezerve – usljed izdvajanja sredstava za osnivački kapital nove nacionalne avio kompanije To Montenegro, kao i mjesečnih izdvajanja po osnovu subvencionisanja zarada zaposlenih u ugroženim djelatnostima definisanim paketima mjera podrške građanima i privredi.\nOtplate obaveza iz prethodnog perioda – rezultat prinudne naplate po osnovu duga Montenegro Airlines prema Aerodromi Crne Gore.


Članovi Izvršnog odbora LSV Zrenjanin zahtevaju rešavanje problema kafilerije -\nIzvršni odbor LSV primio je veliki broj apela za pomoć od strane građana, posebno onih koji žive ili rade u blizini kafilerije, u kojima se građani žale da ne mogu normalno da žive, da ne mogu da izađu napolje i da imaju fizičke smetnje zbog smrada iz kafilerije.\nNesnosan neprijatan miris prouzrokovan radom kafilerije građane Zrenjanina muči već godinama. Osim što je neprijatno živeti u takvom okruženju, širenje ovih mirisa izaziva i posledice po zdravlje pa se kod ljudi javljaju različiti simptomi kao što su zamor, nesanica, mučnina i glavobolja. Širenje ovakvih mirisa nije dozvoljeno ni u jednoj civilizovanoj zemlji.\nIako je rad kafilerije zabranjen na tri godine, uprkos presudi koja je doneta, a zatim i potvrđena, i uprkos neadekvatnoj tehnologiji, kafilerija i dalje bez prekida radi.\nProšlo je već previše vremena, a problem još nije rešen. Odbornička grupa Lige socijaldemokrata Vojvodine pokušala je da nametne ovo pitanje u Skupštini grada, ali predstavnici vladajuće većine glasno ćute o ovoj važnoj temi.\nPredstavnici kafilerije umesto da rade na rešavanju, pokušavaju da relativizuju problem tvrdeći da ne postoji dokaz o smradu već da je sve na nivou subjektivnih izjava svedoka. Međutim, problem je u lošoj tehnologiji, i ma šta iz kafilerije tvrdili, pojedinačne popravke ne donose poboljšanje.\nKvalitet života Zrenjaninaca je na veoma niskom nivou. Oni nemaju zdravu pijaću vodu, uskraćeni su i za čist vazduh.\nSmatramo da je nedopustivo da se gradski čelnici ponašaju ovako neodgovorno prema Zrenjaninkama i Zrenjanincima. Građani Zrenjanina nisu građani drugog reda i niko nema prava da ih tako tretira!\nZahtevamo od gradskih čelnika da bez odlaganja reše ovaj problem koji pogađa naš grad i obezbede našim sugrađanima uslove za kvalitetan i dostojanstven život. Za početak, tražimo da se poštuje zabrana rada kafilerije bez obzira na žalbu apelacionom sudu, a zatim da se obezbedi nova tehnologija ili da se trajno zatvori kafilerija. Tamo gde su ugroženi interesi građana nema mesta kompromisima, navodi se u saopštenju Lige socijaldemokrata Vojvodine Zrenjanin.


Romi dobili svoju ustanovu kulture - MIC - Medijski istraživački centar\nUz romsku himnu “Đelem đelem” i pesmu “Ederlezi”, što na romskom znači Đurđevdan, svečano je otvoren prvi Romski kulturni centar u Srbiji. U Niš, u kome po zvaničnim statistikama živi oko 7.000 Roma, došli su mnogi poštovaoci romske kulture, među kojima i poznati umetnici.\n“Ne samo u Srbiji, u celom regionu je to prvi Romski kulturni centar. Ono što od kulturnih centara u svetu funkcioniše, to znam dobro, to je u Rusiji koji vodi akademik istoričar Nadežda Demeter i jedan je u Hajderbergu, Romani Rose. Treći je u Nišu”, ponosno ističe Osman Balić, Nišlija i direktor Yurom centra koji je jedan od zaslužnih za ovu ustavnovu kulture.\nZato, kaže, Niš i Romi imaju ogromnu odgovornost da Romski kulturni centar održe kao instituciju koja će objašnjava Balić, kao transfer znanja i iskustava pokrenuti promenu sistema vrednosti. Na otvaranju, među zvanicama je bila i prva romska operska pevačica u Srbiji Nataša Tasić Knežević.\n“Ima nekoliko razloga zašto je ovaj kulturni centar bitan. Niš kao grad na jugu ima fantastično Narodno pozorište za koje se nadam da će jednog dana dobiti i operu, a imamo izuzetno talentovane mlade ljude koji zaslužuju da jednog dana kada ja odem u penziju nastave ovaj put. Mi možemo da uradimo mnogo toga kada je kultura u pitanju, i od Roma mnogo može da se nauči o ljubavi, slobodi, poštovanju. Romi mogu da budu zaista izuzetno važni za razvoj kulturnih sadržaja ne samo u Srbiji, nego u Evropi, posebno što su večita inspiracija kompozitorima, vajarima, vizuelnim umetnicima, filmskim umetnicima – mislim da je to veoma važno”, kaže ova umetnica.\nOsim što je Niš dobio prvu romsku ustanovu ili instituciju u Srbiji koja prema međunarodnim organizacijama proji između 400 i 500 hiljada pripadnika ove nacionalne manjine, Niš je i prva lokalna samouprava koja je pomogla stvaranje ovog centra i u svoj budžet stavila posebnu budžetsku liniju za Rome. Formula za osnivanje je nacionalni savet Roma koji ima izvorna ovlašćenja da formira ovakve institucije, a iz akcionog plana grada Niša iz 2017. u kome stoji i formiranje kulturnog centra, grad je izdvojio 5 miliona za Rome.\n“Naše zadovoljstvo je utoliko veće jer su naši Romi decenijama na ovo čekali. Ono što je značajno je ostvarivanje lokalnog akcionog plana, a dalje je značajan doprinos grada, ne samo u očuvanju identiteta, istorije, tradicije, kulture i jezika, već i u pružanju podrške unapređenju svih potencijala u samoj romskoj zajednici. Mislim da na ovaj način grad pokazuje i svoj potencijal i svoju snagu”, kaže gradonačelnik Niša Darko Bulatović.\nOsman Balić međutim priznaje da je prijatno iznenađen podrškom grada. Kaže da nije očekivao tako prontnu reakciju i dodaje da je srećan što je sporazumom o finansiranju podrška grada sigurna i u narednom periodu. Ističe da je osnivanje romskog kulturnog centra za njega izuzetno važno.\n“To je moj otac meni u amanet ostavio. Poslednje ozbiljno društvo za nauku, prosvetu, kulturu i socijalna pitanja vodio je moj otac sedamdeset i neke. On je formirao komisiju za proučavanje života i običaja Roma u srpskoj akademiji nauka. I evo pola veka kasnije.. “, kroz osmeh kaže Osman. Ističe da ima velike planove za koje treba i vremena i novca. Prvo što najavljuje su obuke za kulturni menadžment, zatim obuke za koreografe, a među poznatim ličnostima koje će dolaziti biće i pomenuta Nadežda Demeter i režiser Rahim Burhan. Naumio je, kaže, da to iako malo, izgleda svetski, i dodaje da u ovoj instituciji želi da napravi i dokumentacioni centar, budući da je kao inženjer zaštite na radu specijalizirao dokumentaristiku, i da poseduje ogroman broj različitih dokumenata.\nBalić najavljuje i formiranje programskog saveta u kome će biti značajni pojedinci. Jedan od njih, sociolog religije Dragan Todorović, takođe ističe važnost ovakve ustanove: “To je neka vrsta vetra u leđa svim naporima dosadašnjim koji su učinjeni, i u političkom smislu, i u akademskom smislu, i u smislu podrške romskoj eliti koja se trudi da uz pomoć grada i institucija osnaži sve napore na učvršćivanju nacionalnog identiteta. Mi koji se bavimo ovim pitanjima govorimo da integracija Roma u Srbiji treba da se dešava mimo asimilacije. Ovo je sad najbolji primer”, smatra sociolog.\nNiški Romi će ovogodišnji Đurđevdan pamtiti i po ovom istorijskom danu, a nijedan romski praznik ne može proći bez trubača. Kako je muzika nešto po čemu ceo svet poznaje Rome, niški novinar Turkijan Redžepi podseća da je jedan Šaban Bajramović koji je potekao iz Niša, predstavljao u celom svetu i svoj narod i svoj grad. Ipak, kao neko ko je takođe “umešan” u stvaranje ovog centra, Turkijan dodaje:\n“Posebno sam zadovoljan što su se Romi intelektualci, bez obzira kojom se oblašću u svojim profesijama bave, udružili da se napravi nešto ovakvo, i mi smo ubuduće otvoreni za sve, ne samo za Rome. Nastaviće se zagovaranje da se lokalni akcioni plan nastavi i dalje, ali je osim gradske podrše centru još važnija jedna stvar – od pet miliona, milion i čestristo hiljada dinara otišlo je na 24 stipendije romskim srednjoškolcima. To je isto veliki uspeh jer eto, dajemo neki vetar u leđa mladoj romskoj deci da nastave sa obrazovanjem, jer džaba i kultura ako nema obrazovanja”, napominje Redžepi.


Laguna - Bukmarker - „Zaštita od infekcija“ – knjiga iz daleke 2020. - Knjige o kojima se priča\nNema sumnje da ćemo istoriju našeg vremena deliti na period pre i nakon pojave virusa kovid-19, ali čini se da još uvek nije lako prepoznati onaj prelomni trenutak kada smo shvatili da više ništa ne može biti isto kao pre pandemije.\nMoguće je da će istorija zabeležiti više takvih trenutaka, jer niti su sve države istovremeno zavele vanredno stanje izazvano naglim skokom obolelih i umrlih od virusa, niti su ljudi u svim delovima sveta u isti mah prepoznali razmere opasnosti.\nTakođe je dopušteno pretpostaviti da se prelomni momenat još uvek nije ni desio, jer tome nas uči iskustvo iz prve polovine 2020. godine: pitanje je da li je bio bitniji onaj momenat kad smo shvatili da je u pitanju opasnost planetarnih razmera – ili onaj momenat kad je postalo jasno da pandemija neće iščeznuti kroz svega nekoliko meseci, premda su takve nade svojevremeno gajili čak i najveći pesimisti.\nZato nije čudno što knjiga koju je sredinom marta 2020. napisao nemački doktor Ridiger Dalke, a koja nosi naslov „Zaštita od infekcija“, deluje kao da je napisana bar dva meseca ranije, kada se u Evropi jedva i govorilo o virusu korona.\nMeđutim, čitajući Dalkeove stavove i razmišljanja o novoj pošasti, ne možemo da se otmemo utisku koliko je i tada, kad su mnoge evropske države već zatvorile svoje granice i uvele karantine na nivou čitavih okruga, bilo i među lekarima takvog optimizma koji danas deluje naivno, naročito kad se uporedi prognozirani broj zaraženih i preminulih sa stvarnim stanjem.\nKao da je pretpostavio kako će čovečanstvo pamtiti 2020, Dalke je na jednom mestu ovu godinu nazvao mladom (naravno, imajući u vidu mesece tokom kojih je pisao knjigu), pa zaista i deluje kao da je „Zaštita od infekcija“ napisana tokom neke sasvim drugačije 2020. od one koje se sećamo.\nSve ovo je bilo neophodno navesti bar iz dva razloga: prvo, da bi čitalac imao u vidu da je knjiga napisana pre nego što smo uopšte sagledali pravo lice kovida-19, a drugo, da bi se shvatilo kako je knjiga stekla istorijsku vrednost upravo zbog autorovih grešaka, jer se kroz njih direktno uočava koliko smo od spoznaje virusa bili daleko čak i u vremenu opšteg zatvaranja državnih granica.\nIpak, i pored takvih (sasvim razumljivih) autorovih omaški, čitalac može u „Zaštiti od infekcija“ pronaći veliki broj korisnih podataka, a ako mu se u pojedinim trenucima bude učinilo da je Dalke bliži alternativnoj medicini nego nauci, ta će predrasuda biti razbijena prilikom susreta sa obimnim spiskom literature i sajtova, što znači da je autor za svaku svoju tvrdnju tražio i podršku nauke – ili struke, kako je počelo da se govori baš nakon proglašenja pandemije.\nNajzad, u pojedinim slučajevima nas i iskustvo uči da alternativna medicina prestaje da bude alternativna onog trenutka kad njena dostignuća prizna zvanična nauka, a takvih slučajeva nije bilo malo u istoriji, što nam i sâm Dalke pokazuje na konkretnim primerima.\nStoga bi krajnje pogrešno bilo tumačiti „Zaštitu od infekcija“ kao propagandu usmerenu protiv lekara i bolnica – naprotiv, ovo je putokaz kako najlakše unapred izbeći bilo kakav dodir sa njima, tako da tu nije neprijatelj medicina, nego je neprijatelj svaka moguća bolest.\nI koliko god da se mnogi neće saglasiti doslovce sa svim Dalkeovim stavovima, ipak je ovo knjiga koju vredi pročitati i iz koje se mnogo može naučiti, možda najviše upravo onda kad pomislimo da autor nije na pravom tragu, jer tada ćemo ili saznati nove argumente koji će nas ubediti u autorovu ispravnost, ili ćemo sami doći do novih saznanja kako bismo dokazali autorovu eventualnu grešku.


TotalCar.rs » Cene goriva u Srbiji dodatno pale prošle sedmice\nU odnosu na najviše vrednosti zabeležene ove jeseni, cena dizela je, ukupno gledano, pala za osam dinara i 40 para po litri, a benzina za 11 dinara. Pojeftinjenje goriva je, kako je rečeno u UNKS, pre svega posledica pada cene sirove nafte na globalnom tržištu u proteklom periodu.\nKod kursa dolara nema većih oscilacija, ali se od kraja oktobra kreće na najvišem ovogodišnjem nivou, iznad 104 dinara. Cene goriva u zemljama u okruženju su se, prema analizi UNKS-a, gotovo u istoj meri smanjile.\nMeđutim, i dalje najskuplji benzin plaćaju Grci – 1,51 evro po litru, a najjeftiniji građani Makedonije svega 1,0 evro, dok je cena dizela najviša u Albaniji gde litar košta 1,48 evra, a najniža u Makedoniji – 0,95 evra.\nGrčka takođe prednjači sa cenom TNG-a od 0,79 evra po litri, a ovo gorivo je najisplativije Bugarima gde košta 0,5 evra.


Hrvatski premijer OPET KOPIRA VUČIĆA, najavio isplatu kovid pomoći penzionerima - mediji.net\nHrvatski premijer OPET KOPIRA VUČIĆA, najavio isplatu kovid pomoći penzionerima\nHrvatski premijer Andrej Plenković najavio je danas u okviru Aktuelnog prepodneva u parlamentu da će u narednih nekoliko nedelja biti isplaćen kovid dodatak hrvatskim penzionerima Plenković pri tom nije precizirao da li će kovid dodatke dobiti svi penzioneri i u kom iznosu.\n- Razgovaramo sa strankama penzionera, svesni teškog položaja naših najstarijih sugrađana, ministar Aladrović će, u dogovoru sa mnom i ministrom finansija, iznaći sredstva za covid dodatak, posebno onima koji imaju najniže penzije i on će biti isplaćen u narednih nekoliko sedmica - rekao je Plenković u odgovoru na pitanje opozicione poslanice SDP Barbare Antolić.\nandrej plenkovićPreko 700 vesti\nAleksandar VučićPreko 21200 vesti\n(UŽIVO) PREDSEDNIK SRBIJE NA TORLAKU: Upravo smo prešli tri miliona vakcinisanisanih\nPredsednik Srbije Aleksandar Vučić je u poseti Institutu za virusologiju i serume "Torlak" i tom prilikom uručiće vakcine AstraZeneka za Republiku Srpsku.\nUŽIVO VUČIĆ NA TORLAKU Pošaljite dva stručnjaka za vakcine sutra na veliki sastanak u Predsedništvu! A sad bi antivakseri rekli...\nPredsednik Srbije uručuje 10.000 AstraZeneka vakcina srpskom članu Predsedništva BiH Miloradu Dodiku. Dodik i ja smo gabaritni, za nas i nema onih odela pa ni ne možemo unutra, našalio se predsednik Srbije\n"Kad bi Vučiću ukinuli moć upravljanja TV, pobegao bi iz zemlje"\nNovinar Slobodan Stupar optužio je gostujući na televiziji N1 ministra zdravlja Zlatibora Lončara da javnosti ne saopštava relevantne podatke u vezi sa koronavirusom, već da ponavlja one koje je pre toga 'smislio' predsednik Srbije Aleksandar Vučić.\nNekadašnji pripadnik Odeljenja Ministarstva unutrašnjih poslova (MUP) za tajno praćenje Milan Dumanović izjavio je da je Aleksandar Vučić 'Dijanu Hrkalović nametnuo Nebojši Stefanoviću', kao i da je s funkcije u policiji smenjena na zahtev američkih službi, jer su znali da pomaže 'kavačkom klanu' u...


Jaka penzionerska organizacija garant većih prava penzionera - juGmedia\nUdruženje penzionera koje godinama već funkcioniše na teritoriji Mesne zajednice Vlase, a pod čijim okriljem se nalaze 11 sela poljaničkog kraja, ovih dana dobilo je svog novog predsednika. Naime članovi ovog udruženja su većinom glasova odlučili da ih u narednom periodu predvodi policajac u penziji, Momčilo Stošić.\nMomčilo je punih šest godina godina u penziji tako da je proteklih godina imao priliku da u potpunosti sagleda položaj penzionera u poljaničkom kraju.\n„Mnogo je ugroženihi bolesnih penzionera na našem području i zato će osnovni zadatak našeg udruženja ubuduće biti stvaranje uslova za poboljšanje njihovog života. Dobar broj njih žive sami tako da ćemo činiti sve da im obezbedimo i pakete sa osnovnim životnim namirnicama. Zdravstveno stanje naših penzionera je takvo da je većini njih neophodan boravak u nekoj od banja i zato ćemo se truditi da što više njih, kada se za to stvore uslovi, pošaljemo na izdražavanje banje. Naravno nećemo zapostaviti ni naše obilaske poznatih manastira i kulturno istorijskih spomenika, ali i druženja.“, kaže Stošić.\nPrvi čovek poljaničkih penzionera smatra da je neophodno konstantno jačanje penzionerske organizacije jer samo tako ojačani bi mogli više da pomognu svojim penzionerima. On je takođe uveren da bi ova organizacija mnogo uspešnije radila kada bi imala prostorije u kojima bi se njihovi članovi svakodnevo okupljali i dogovarali ciljeve.


UBRZAN OPORAVAK IZVOZA NBS: Nove projekcije o rastu BDP bolje od ranijih\nRast bruto društvenog proizvoda Srbije za ovu godinu biće -1 odsto, što je povoljnije od ranije projekcije koja je govorila da će on biti -1,5 odsto, potvrdili su predstavnici Narodne banke Srbije na sastanku sa predstavnicima Evropske unije.\nKako je saopšteno iz NBS, oni su naveli i da će rezultati za treći kvartal ove godine biti bolji nego što se očekivalo.\nSastanak je održan u okviru Pododbora za ekonomska i finansijska pitanja.\nPredstavnici EU podsetili su da su otvorena i pregovaračka poglavlja 9 - Finansijske usluge i 17 - Ekonomska i monetarna politika, dakle oba poglavlja za koja je Narodna banka Srbije rukovodeća institucija.\nPredstavnici NBS su ukazali i na ubrzan oporavak izvoza iz Srbije, koji je već u avgustu zabeležio predpandemijski nivo.\nNaglašeno je i da je srpski bankarski sektor ovu krizu dočekao sa visokom likvidnošću i pokazateljima koji upućuju na njegovu visoku stabilnost i otpornost.\nTako je zahvaljujući proaktivnom pristupu NBS, učešće problematičnih kredita u Srbiji konstantno smanjivano i sada iznosi 3,5 odsto, što je najniži nivo od kada se ovaj pokazatelj prati.\nPre 45 godina osnovao je Epl sa Stivom Džobsom: Američki biznismen (70) sada pokreće novi posao\nSvi pričaju o RASTU, Svetska banka objavila je u promil ovogodišnji PAD srbije\nBDP SRBIJE U PRVOM KVARTALU PORASTAO 5 ODSTO Najveći skok u građevinarstvu\nSUNOVRAT SRPSKE PRIVREDE OD APRILA DO AVGUSTA Procene su da bi pad u drugom kvartalu mogao da ide i do 10 odsto?\nDruga su NAJVEĆA svetska privreda, rastu 6 odsto godišnje, ali i ozbiljno USPORAVAJU\nU DIJASPORI DVA MILIONA SRBA Oko 300.000 u inostranstvu boravi povremeno, a evo i u kojim zemljama živi NAJVIŠE naših ljudi\nSvi penzioneri do kraja decembra dobiće jednokratnu novčanu pomoć u iznosu od po 5.000 dinara”, saznaje “Blic Biznis”.\nViše od 300.000 naših građana privremeno radi u inostranstvu dok je daleko više onih koji su preko "grane" odlučili i da ostanu sa porodicama. Prema poslednjim dostupnim više od 2 miliona Srba čini dijasporu, dok ih u državama bivše Jugoslavije ima oko 1,6 miliona.\nAvio-kompanija LETI BEZ PUTNIKA i TERETA, a ima VIŠE POSLA nego ikad pre\n"Jet Test and Transport" je avio-kompanija čiji avioni lete bez putnika i tereta, a bez obzira na korona virus posla im ne manjka.\nPrema predloženim izmenama i dopunama Zakona o akcizama u naredne četiri godine očekuje se dodatno poskupljenje običnih cigareta i nesagorevajućeg duvana a prvo koje će se desiti biće već u januaru naredne godine i to za 10 dinara po paklici.\nOD JANUARA SLOBODNO ZAPOŠLJAVANJE U JAVNOM SEKTORU Ipak postoji jedan uslov\nMinistar finansija Siniša Mali izjavio je danas da o novom zapošljavanju u javnom sektoru od 1. januara više neće odlučivati vladina komisija već same institucije, prema svojim potrebama i mogućnosti.\nBio joj je to samo HOBI, a sada je na putu DA ZARAĐUJE 10 MILIONA FUNTI GODIŠNJE\nHana Čapman (25) počela je da topi vosak 2018. godine iz hobija, kao dodatak svom poslu sa punim radnim vremenom.\nPRAVI EFEKTI KRIZE TEK SREDINOM 2021. Šta kažu privrednici i bankari?\nDrugog dana CEO Samita u Beogradu bilo je reči o Srbiji juče, danas i sutra, a jedan od segmenata konferencije bavio se mogućim ritmom razvoja i inovacija.\nKO JE, ZAPRAVO, GOSPODIN BERNS I KOLIKO JE "TEŽAK"? Forbs je analizirao bogatstvo tajkuna iz Springfilda\nDežurni zlikovac iz popularne serije Simpsonovi (The Simpsons), Gospodin Berns (Mr Burns), deo je te priče otkako je počela da se prikazuje pre više od tri decenije, tačnije od 1989. godine.


U NOVOM SADU POTPISAN UGOVOR O PODSTICAJIMA IZMEĐU VLADE RS I KOMPANIJE ''DELFI'' | Novi Sad\nPočetna stranica › U NOVOM SADU POTPISAN UGOVOR O PODSTICAJIMA IZMEĐU VLADE RS I KOMPANIJE ''DELFI''\nU NOVOM SADU POTPISAN UGOVOR O PODSTICAJIMA IZMEĐU VLADE RS I KOMPANIJE ''DELFI''\nU prisustvu predsednika Vlade Republike Srbije Aleksandra Vučića i gradonačelnika Novog Sada Miloša Vučevića, potpisan je Ugovor o podsticajima između Vlade Republike Srbije i privrednog društva ''Delphi Packard'' Novi Sad. Ugovor su potpisali ministar privrede RS Željko Sertić i generalni direktor kompanije ''Delphi Packard Electric'' za Evropu Vinsent Fagard.\n- Ono što smo najavili to se i ostvaruje. Posle više od tri decenije u Novom Sadu se ne zatvaraju, već se otvaraju fabrike. Dolaze investicije u proizvodni ciklus i otvaramo nova radna mesta, a za nas nema važnijeg zadatka od toga. Posle tri decenije Novi Sad ima podršku Vlade Republike Srbije i predsednika Vlade, što znači da je naš grad pravo mesto za investicije. Ovo je takođe prilika da kompaniju ''Delphi'' povežemo sa našim školama i fakultetima, i da naši đaci imaju gde da obave praksu kako bi bili spremni da nađu posao u realnoj privredi. Najiskrenije se zahvaljujem premijeru na podršci koja nam je neophodna, i veoma brzo na ovom mestu će biti nekoliko hiljada zaposlenih Novosađana – naglasio je gradonačelnik Novog Sada Miloš Vučević.\nPredsednik Vlade Republike Srbije Aleksandar Vučić zahvalio se predstavnicima kompanije ''Delphi'' što su se odlučili baš za Srbiju, s obzirom na to da je reč o kompaniji koja će proizvoditi delove za ''Volvo'' i ''Jaguar'', a ukupna vrednost investicije u Srbiji je 40 miliona evra.\n- Na ovom mestu će uskoro biti svetlo i toplo i tu će raditi 2000 ljudi. To je, posle trideset godina, prva investicija ovog ranga u Novom Sadu i Vojvodini, ali od značaja za celu Srbiju. Radili smo u tišini, a imali smo konkurenciju od najmanje dve zemlje. U vreme kada Evropska unija ima bruto društveni proizvod tek nešto iznad nivoa recesije, nije lako privlačiti strane investitore, ali smo na ovom primeru pokazali da možemo da privučemo najveće i najbolje. Pored obezbeđivanja 2000 radnih mesta u Novom Sadu, ''Delphi'' će još hiljadu ljudi zaposliti u drugom mestu u Srbiji, i ovo je početak renesanse za našu zemlju. Vlada je dobro uložila novac i ovo je velika stvar za Srbiju – istakao je premijer Vučić.\nKako je rečeno prilikom potpisivanja Ugovora ukupna vrednost podsticaja Vlade RS i Grada Novog Sada je oko 18 miliona evra, a Kompanija je već angažovala 300 radnika koji se obučavaju u Rumuniji. Prema rečima Vinsenta Fagarda ovo je veoma važan datum u istoriji kompanije ''Delphi''.\n- Ujedinili smo se sa predstavnicima vlasti u Srbiji kako bi realizovali ovaj važan projekat koji podrazumeva proizvodnju električnih modova i opsluživaćemo najveće brendove u auto-industriji. Prilikom selekcije za investiranje obraćamo pažnju na karakteristike kao što su dostupnost kadra, kvalitet obrazovanja, volju da se uči i drago nam je da smo izabrali Novi Sad za naš projekat – rekao je Fagard i zahvalio se svima koji su podržali realizaciju projekta, a među prvima agenciji SIEPA, Gradu Novom Sadu, Ministarstvu privrede i predsedniku Vlade Republike Srbije.\n''Delphi Automotive PLC'' je globalni autodobavljač tehnologija za putnička i komercijalna vozila. Sedište kompanije je u Velikoj Britaniji, a ima tehničke centre, proizvodne pogone i servise za podršku kupcima u 44 zemlje sveta.\nNovi Sad, 19. februar 2016. godine


Portparol EU: Još nema spremenosti za konstruktivan dijalog Beograda i Prištine\nFoto: Tanjug/Dragan Kujundžić, EPA/ VALDRIN XHEMAJ, EPA/JULIEN WARNAND / RAS Srbija\nPremijer privremenih prištinskih institucija, Aljbin Kurti koji će sutra u Brisel prisustvovati sastanku Saveta za stabilizaciju u pridruživanje EU i tzv Kosova, sastaće i sa šefom diplomatije EU, Đuzepom Boreljom.\nTaj susret biće prilika da EU posrednici sa prištinskom stranom još jednom razmotre mogućnosti održavanja dijaloga Beograda i Prištine na visokom političkom nivou do kraja godine.\nI dok Kurti, pred dolazak u Brisel, poručuje da su EU posrednici ti koji treba da procene da li će poslati pozivnice za novu rundu razgovora, iz Brisela odgovaraju da je lopta ipak u dvorištu Prištine.\nFoto: Evropska komisija / Tanjug\n- Jasno smo stavili do znanja da je preduslov za naredni sastanak spremnost obe strane da se dogovore o konkretnim rezultatima za dobrobit svojih građana. Nedavni kontakt Borelja i šatl diplomatija u njegovo ime od strane EU posrednika, Miroslava Lajčaka, pokazali su da u ovom trenutku ne postoji takva spremnost- kaže Stano za Tanjug.\nU diplomastskim krugovima u Briselu dodaju da se jasno zna koja je strana ta koja mora da pokaže konstruktivnost i spremnost na svrsishodan nastavak dijaloga.\n- Mnoge stvari će biti jasnije nakon sutrašnjeg sastanka Kurtija i Borelja- zaključuju u Briselu.\nAleksa navodno viđen na 2 mesta u Grockoj: Poslao mami jednu poruku i nestao, telefon ugašen od tad\n"Molili smo da nas ne zovu za svako nađeno telo koje podseća na mog tatu": Strašne priče porodica nestalih\n"BRISEL OVDE NEMA SREĆE" Dijalog Beograda i Prištine "na aparatima", EU mesece zamenila za godine, a sve zvezde za DOGOVOR su se konačno poklopile\nKurti danas u Briselu, hoće li biti dijaloga?\nKurti: Sledeći susret sa Vučićem zavisi od EU\nBrnabić: Informaciju o atentatu na predsednka Srbije dobili smo 14. januara od države članice Evropske unije, pojačano obezbeđenje Vučića\nPredsednica Vlade Srbije Ana Brnabić gostuje u emisiji Tema, govorila je o odluci Vlade u vezi Rio Tinta u Srbiji, ali i o aktuelnoj temi da se spremao atentat na predsednika Aleksandra Vučića.\nPredsednik Srbije Aleksandar Vučić uputio je poruku na Instagram nalogu "buducnostsrbijeav" nakon najnovijih saznanja do kojih je došla srpska policija uz pomoć kolega iz Europola da se priprema atentat na predsednika.\nIGRA PRESTOLA U CRNOJ GORI Pljušte zahtevi za smene najviših političkih figura, Vlada hoće da raspusti Skupštinu, a JEDAN ČOVEK sve to gleda i zadovoljno TRLJA RUKE\nTri inicijative za smenu tri najvažnija čoveka Crne Gore, premijera, vicepremijera i predsednika Skupštine, su na stolu, a 3. februar je datum kada se očekuje da će početi da se otpetljava politički ringišpil u ovoj zemlji.\nZajedničko saopštenje ambasada SAD, Velike Britanije i Nemačke: Ne finansiramo ekološke i političke proteste u Srbiji\nAmbasade SAD, Velike Britanije i Nemačke saopštile su danas da odbacuju navode da njihove države finansiraju političke ili ekološke proteste u Srbiji.\nPROTESTI U CRNOJ GORI U Nikšiću, Pljevljima i Beranama građani izašli na ulice, u Budvi blokirali saobraćaj, a u Podgorici provocirali Dritana Abazovića\nGrađani Crne Gore izašli su i večeras na ulice nekoliko gradova u znak, kako se na prethodnim okupljanjima moglo čuti, odbrane izborne volje građana od 30. avgusta 2020. godine.\nKako "Blic" saznaje, J. I. (25), sin političarke Sande Rašković Ivić, nađen je mrtav jutros oko 5.40 na pločniku ispred zgrade u Beogradu.\nOglasio se Rio Tinto: "Razmatramo pravne osnove za odluku vlade"\nRio Tinto je sinoć saopštio da je izuzetno zabrinut zbog izjave premijerke Ane Brnabić da je ukinut prostorni plan za projekat "Jadar", te da se poništavaju svi pravni akti u vezi s projektom.\nPRETNJA HRVATSKOG MINISTRA Grlić Radman: Srbija će imati posledice zbog OTIMANJA hrvatske kulturne baštine\nSrbija će zbog otimanja hrvatske kulturne baštine snositi posledice u pristupnim pregovorima sa Evropskom unijom (EU), kaže hrvatski ministar ministar spoljnih i evropskih poslova Gordan Grlić Radman.\nPotpredsednik udruženja veterana takozvane Oslobodilačke vojske Kosova (OVK) Nasim Haradinaj i brat od strica Ramuša Haradinaja, koji je uhapšen danas u Prištini, izneo je monstruoznu izjavu u kojoj se hvalio ubijanjem srpskih vojnika.\nZA, PROTIV, UZDRŽANI Kako se na Vladi glasalo o predlogu za skraćenje mandata Skupštini Crne Gore\nPremijer Zdravko Krivokapić, ministar finansija Milojko Spajić, ministar ekonomskog razvoja Jakov Milatović, ministar poljoprivrede Aleksandar Stijović, ministar ekologije, prostornog planiranja i urbanizma Ratko Mitrović, ministarka zdravlja Jelena Borovinić Bojović, ministarka odbrane Olivera Injac i ministarka prosvete, nauke, kulture i sporta Vesna Bratić, podržali su na današnjoj elektronskoj sednici Vlade odluku da se Skupštini dostavi predlog o skraćenju mandata parlamentu, pišu "Vijesti".\nProtest ispred Predsedništva Srbije: Blokiran saobraćaj, Kreni-Promeni traži da se ispuni još jedan zahtev\nGrađani su se večeras okupili ispred zgrade Predsedništva, na poziv inicijative "Kreni-Promeni" jer, kako tvrde, ne postoje uslovi za skupljanje potpisa za narodnu incijativu.\nNOVA INICIJATIVA Abazović nakon Krivokapića hoće da smeni i Bečića?\nPredsednik Liberalne partije Andrija Popović potvrdio je danas da će potpisnici inicijative za izglasavanje nepoverenja aktuelnoj vladi u narednih nekoliko dana tražiti smenu predsednika Skupštine Alekse Bečića i najavio buru na političkoj sceni u Crnoj Gori.\nVUČIĆ NIJE ZADOVOLJAN REZULTATOM REFERENDUMA Brnabić: Napustio je prostorije stranke i rekao "Evo, vi ste pametni, uzmite sada, pa vodite stranku" i otišao!\nPremijerka Srbije Ana Brnabić prokomentarisala je za TV Prva rezultate referenduma, koji je održan u nedelju i rekla da je za Srbiju je važniji referendum, i da teško postoji stvar koja je važnija.\nKrivokapić i Bečić: Zajedno ćemo se boriti da sačuvamo izbornu volju građana\nPremijer Vlade Zdravko Krivokapić poručio da neće dozvoliti povratak DPS-a i "onih koji su ovu zemlju godinama sistemski urušavali".\nKO ĆE KOGA PRE SMENITI? Krivokapić i Abazović zaratili inicijativama, sledi BORBA ZA SVAKI GLAS u Skupštini, a pobednik će biti poznat tek početkom februara\nVlada Crne Gore prethodnih dana je bila možda i najaktivnija od kako se pre nešto više od godinu dana formirala pošto su, prvo, potpredsednik, a onda i predsednik vlade podneli ukupno dve inicijative. Najpre je Dritan Abazović, lider URA, zajedno sa još šest stranaka i koalicija potpisao inicijativu za smenu vlade da bi premijer Zdravko Krivokapić odgovorio inicijativom za smenu Abazovića. Opšti je utisak da u tom nadmetanju veću šansu za pobedu ima Abazović, ali će se rasplet znati početkom februara kada će zasedati Skupština.\n"Vijesti": Opozicija danas podnosi zahtev za smenu Alekse Bečića\nOpozicija će danas, podneti Skupštini inicijativu za razrešenje predsednika parlamenta Alekse Bečića, potvrđeno je portalu podgoričkih "Vijiesti".\n"OBORILI SMO REKORD - 181 KM/H" Vučić na test vožnji prugom Beograd - Novi Sad (VIDEO)\nKRIVOKAPIĆ I ABAZOVIĆ IDU NA SASLUŠANJE Razlog nije politička situacija u Crnoj Gori, već poslednja ZAPLENA KOKAINA\nOdbor za bezbednost i odbranu Skupštine Crne Gore odlučio je danas da sasluša premijera Zdravka Krivokapića, potpredsednika vlade Dritana Abazovića i čelne ljude policije, tužilaštva i ANB-a u vezi sa poslednjim slučajem zaplene oko 500 kilograma kokaina.


Prikazivanje članaka po tagu Slobodan Stevančev\nsreda, 06 decembar 2017 22:46\nSomborski PROSTOR zapažen na Međunarodnoj konferenciji u Puli\n* Predstavnici JKP "Prostor" Sombor učestvovali su prošle nedelje na međunarodnoj konferenciji na temu grobalja i pogrebnih usluga koja je održana u najvećem gradu Istrer Puli\nKonferenciji je prisutvovalo više od 100 učesnika (predstavnici pogrebnih preduzeća, javnih preduzeća, jedinica lokalne i regionalne samouprave, državnih i nevladinih organizacija), iz Hrvatske, Bosne i Hercegovine, Crne Gore i Srbije. Konferenciija je imala multidisciplinarni pristup nizu tema u vezi sa zakonskom regulativom, obavljanjem pogrebne delatnosti, radu na grobljima, održavanjem, kulturnom valorizacijom grobljanske baštine, mogućnostima za prijavu projekata za finansiranje iz EU fondova, primenom prostorno-planskih i tehnoloških rešenja u upravljanju grobljima, uvođenjem sofisticiranih informatičkih rešenja, turističkih tura.\nPrezentovani su svetski trendovi u proizvodnji i distribuciji pogrebne opreme sa zaključkom da su pogrebni prostori u Republici Hrvatskoj uobičajeno zastareli. Takođe na konferenciji su istaknuti mnogobrojni slučajevi uspešne saradnje između preduzeća, kao i saradnje na realizaciji na projektima IPA fondova. (JKP „Prostor“ ima potpisan protokol o saradnji sa ad „Ukop“ iz Osijeka u realizaciji IPA projekata).\nIzvršni direktor Slobodan Stevančev, u ime JKP „Prostor“. održao je zapaženo predavanje na temu održavanja neaktivnih grobalja na teritoriji Grada Sombora i svakako iskoristio priliku da predstavi Grad Sombor i JKP „Prostor“. U okviru konferencije učesnici su obišli čuveno Mornaričko groblje, kao jedno od najvećih vojnih grobalja u Evropi, upoznali se sa njegovim značajem, istorijom i načinom održavanja, kao i Pulsko groblje.\nUčešće na ovako jednoj konferenciji ima veliki značaj u uspostavljanju kontakata sa preduzećima iz iste branše u regionu, razmeni iskustava, međusobnom povezivanju i ostvarivanju saradnje.


Faktor | Za specijalne mašine za uređenje ski staza na Bjelašnici izdvojeno 1,5 miliona maraka\n31.12.2021. / 11:01\nMinistar privrede Kantona Sarajevo Adnan Delić potpisao je danas sporazum s direktorom KJP ZOI '84 d.o.o. Sarajevo Jasminom Mehićem o sufinansiranju nabavke specijalnih mašina za uređenje ski staza - ratraka.\n- Najavili smo građanima da ćemo vratiti našim planinama stari sjaj i u kontinuitetu radimo na tome. Nabavka ratraka je jedan od prioritetnijih projekata, obzirom da preduzeće raspolaže voznim parkom u kojem su mašine stare skoro 30 godina i čija je funkcionalnost na niskom nivou, a samo održavanje košta mnogo. Nabavka novih ratraka generirat će uštede, samo po osnovu održavanja za oko 80 posto - istakao je ministar Delić, nakon potpisivanja sporazuma s direktorom Mehićem.\nMinistarstvo privrede KS u toku 2021. godine potpisalo je sporazume s ovim preduzećem za sufinansiranje projekata izgradnje novog vertikalnog i rekonstrukcije postojećeg sistema transporta na Bjelašnici i Igmanu, prvu fazu izgradnje i modernizacije parking sistema, video nadzora i kontrole naplate, te sufinansiranje realizacije projekta "Dječijeg snježnog parka".\nMinistar Delić najavio je da je i u narednoj godini planirano kontinurano sufinansiranje projekata ovog preduzeća koji će doprinijeti unapređenju usluga na planinama Bjelašnici i Igmanu, a samim tim i potaknuti razvoj turističkih potencijala ovih olimpijskih planina, saopćio je Press KS.\nZOI 84Bjelašnicaski staze\nZimska idila u aprilu\nNa Bjelašnici novih 40 cm snijega, najstrastveniji skijaši uživaju u skijanju


Naša priča - Filip Radojičić - Humanitarna fondacija "Budi human - Aleksandar Šapić"\nFilip Radojičić - Naša priča\nLekari i njegovi roditelji se nadaju da će uz započete planirane terapije u jednom momentu uspeti da samostalno sedi i služi se rukama. Ali, rehabilitacioni tretmani i pomagala za decu sa ovom vrstom problema su izuzetno skupi. Filipu su u narednom periodu, sem rehabilitacionih tretmana, potrebne i hirurške intervencije za opuštanje spazma i transplatacija matičnim ćelijama u inostranstvu. Da bi mogao da komunicira sa drugarima u vrtiću potreban mu je specijalni komunikator, koji se takođe može nabaviti samo u inostranstvu. Omogućimo da se momenat, kada će Filip makar i donekle moći da se pridruži igri sa drugarima, desi što pre.\nSlanjem SMS poruke: Upišimo 456 i pošaljimo SMS na 3030\nSlanjem SMS poruke iz Švajcarske: Upišimo human456 i pošaljimo SMS na 455\nUplatom na dinarski račun: 160-496159-64\nUplatom na devizni račun: 00-540-0002580.4\nSMS A1 4/2021 2.200,00 RSD\nJELENA POPOVIC 600,00 RSD


Studentima u Trebinju predavanja drže Dodik, Cvijanović, Petrović i vladika Grigorije - Leutar.net\nHomeMagazinDruštvoStudentima u Trebinju predavanja drže Dodik, Cvijanović, Petrović i vladika Grigorije\n10. avgusta 2017. Leutar Društvo, Hercegovina, Vijesti 1\nTokom dvodnevne manifestacije „Dani mladih – škola lidera“ koja će se u Trebinju prirediti u petak i subotu, predavanja će studentima iz cijele Republike Srpske održati predsjednik Milorad Dodik, premijer Željka Cvijanović, gradonačelnik Luka Petrović i vladika Grigorije.\nPrvog dana seminara predavanja će održati gradonačelnik Trebinja Luka Petrović i Ilinka Unković, profesor Fakulteta za proizvodnju i menadžment Univerziteta u Istočnom Sarajevu.\nNarednog dana o liderstvu će govoriti predsjednik Vlade RS Željka Cvijanović, vladika zahumsko-hercegovački i primorski Grigorije i Nenad Nešić, direktor Javnog preduzeća Putevi Republike Srpske.\nKako je najavljeno iz Unije studenata, u subotu, u amfiteatru Hercegovačke Gračanice, predavanje bi trebao da održi i predsjednik Republike Srpske Milorad Dodik.\nManifestaciju organizuje Unija studenata Republike Srpske.\n10. avgusta 2017. at 21:27\nRadi dizanja nivoa predavanja mogli su pozvati i nekog ozbiljnijeg recimo Rodnija del boja i ekipu a ako su i „profesori“ mislili nešto naučit predlažem Sir Olivera i Superhika


Mega nadigrala Borac i zakazala „megdan“ sa Zvezdom\nMegu je do pobjede vodio Boriša Simanić sa 20 poena, 14 je dodao Aleksa Uskoković, Mihailo Mušikić je ubacio 12, a Samson Ružencev 11 poena.\nKošarkaši Mege pobjedili su u Čačku ekipu Borca sa 82:75 (27:22, 17:15, 20:18, 18:20) i tako slavili sa 2:0 u finalnoj seriji plej-ina Superlige Srbije. Ovom pobjedom Mega se plasirala u polufinale plej-ofa gde će igrati protiv Crvene zvezde.\nIzabranici Vladimira Jovanovića su sjajno počeli utakmicu u Čačku, imali 16 poena razlike u prvoj četvrtini, ali je Borac uspio da se vrati u meč, da bi Mega serijom 12:0 u trećoj deonici vratila prednost koju je uspjela da sačuva do kraja.\nMegu je do pobede vodio Boriša Simanić sa 20 poena, 14 je dodao Aleksa Uskoković, Mihailo Mušikić je ubacio 12, a Samson Ružencev 11 poena.\nU redovima Borca najbolji je bio Marko Pecarski sa 25 poena, a najbolje ga je pratio Aleksa Novaković sa 17 postignutih poena, prenosi B92.\nU drugom polufinalu plej-ofa Superlige Srbije sastaće se Partizan i FMP. Polufinalna serija će se igrati na dve dobijene utakmice i počeće po završetku plej-ofa ABA lige.\nNEWER POSTAmerikanka hrabrija od Nadala: „Diskriminacija neće biti tolerisana!“\nOLDER POSTDanas na RG „rivali“ – Novak Đoković i Marjan Vajda


U Visokom u 2016. godini smanjen broj nezaposlenih za 427(5,6%) … – Visoko.ba\nU Visokom u 2016. godini smanjen broj nezaposlenih za 427(5,6%) …\nU Visokom u 2016. godini smanjen broj nezaposlenih za 427(5,6%) osoba u odnosu na predhodnu godinu\nNa evidenciji Službe za zapošljavanje Zeničko-dobojskog kantona na\ndan 31.12.2016.godine registrovano je 66.202 nezaposlenih lica, što je za 3.088 (4.6 %) lica manje u odnosu na isti period predhodne godine (31.12.2015.).\nIstovremeno, po podacima iz Porezne uprave, s kojima raspolaže naša Služba, broj\nzaposlenih lica u ZDK na dan 31.12.2015.godine iznosio je 79.757,što je u odnosu na brojnezaposlenih lica, u istom periodu, veći za 10.467 (više zaposlenih od\nnezaposlenih), dok je\nbroj zaposlenih na dan 31.12.2016.godine iznosio 81.396 tj. 15.194 više od broja\nnezaposlenih lica u istom periodu.\nPrema evidenciji Biroa rada u Visokom na dan 31.12.2016. godine blio je registrovano 7.190 nezaposlenih lica, što je za 427(5,6%) lica manje u odnosu na isti period predhodne godine, a zaposnenih lica 10.354, što je za 431(4,25%) više za isti period.\nVažno je istaći da je po programima zapošljavanja u 2016. godini u Visokom zaposleno je 147 osoba.\nSlužba je posredovala u zapošljavanju i brojnih drugih lica, mimo ovih programa čime je u potpunosti opravdala i svoj naziv.\nTakođe u sklopu svojih planiranih aktivnosti u 2016. godini, realizovane su i dvije edukativne radionice za nezaposlene osobe u svim općinama u Zeničko-dobojskom kantonu:\n„Registracija, pokretanje i poslovanje samostalnog poljoprivrednog proizvođača“.\nNa istim je prisustvovalo oko osamstotina nezaposlenih osoba.\nSlužba za zapošljavanje ZDK 2016\n← Konkurs za dodjelu stipendija nadarenim učenicima osnovnih i srednjih škola …\nNK Bosna: Nova provjera sa Igmanom iz Konjica →


Tramp u Južnoj Koreji: Sve će se srediti zato što mora | Kodex.ME\nZadovoljan i hranom\nTramp u Južnoj Koreji: Sve će se srediti zato što mora\nAmerički predsjednik Donald Tramp doptuvao je jutros u Južnu Koreju, gdje se prvo sastao sa američim i južokorejskim vojnim zvaničnicima i posjetio američku vojnu bazu.\n07. 11. 2017 - 09:39 Autor: Kodex\nTramp je odmah po dolasku na aerodrom u Seulu helikopterom otišao u 40 kilometara udaljenu vojnu bazu Hemfriz, gdje je kratko sa zvaničnicima razgovarao o pitanjima bezbjednosti ali i trgovine, a prisustvovao je i brifingu.\nTramp je rekao da će sa generalima razgovarati o Sjevernoj Koreji, uz ocjenu da će se "na kraju sve srediti, zato što se uveijk sredi i zato što mora da se sredi".\nOn i predsjednik Južne Koreje Mun Džae-in su bili za stolom tokom ručka sa vojnicima u kantini. Tramp je razgovarao sa američkim i južnokorejskim vojnim zvaničnicima, a pristunim novinarima je poručio da je servirana "dobra hrana".\nAmerički predsjednik će danas posjetu nastaviti razgovororima sa Munom. Planirana je zajednička konferencija za novinare, kao i svečana večera.\nAmerički predsjednik dvodnevnom posetom Južnoj Koreji nastavlja turneju po Aziji.


NATO O Stalnom Vojnom Komitetu u BiH, 27/8/02. - 2002-08-27\n"Kreće se naprijed i zadovoljni smo zbog toga", komentira zvaničnik NATO odluku Predsjedništva Bosne i Hercegovine o osnivanju Stalnog vojnog komiteta, ocjenjujući to "važnim i krupnim korakom zemlje ka euro-atlantskim integracijama". Medjutim, mišljenje je ovog izvora, samo osnivanje Komiteta ništa još ne potvrdjuje, niti mijenja u temeljnim zahtjevima:" Prije nego donesemo bilo kakve zaključke ili formliramo stav, željeli bi znati sve detalje i način provodjenja postignutog sporazuma". Podsjeća se da su najviši zvaničnici NATO u više prilika poručili Sarajevu da žele vidjeti jedinstvenu demokratsku, civilnu kontrolu oružanih snaga oba entiteta, kako bi uopšte otpočeo razgovor o procesu prijema zemlje u program Partnerstvo za mir.\n"Sretni bi smo bili kada bi uspostavljeni Komitet ličio na trazene strukture zajedničke komande", kaže zvaničnik NATO, odbijajući u ime Saveza davati konačnu ocjenu napretka učinjenog u pravcu sudjelovanja u sigurnosnom programu Parterstva. "Medjutim, i bez čekanja na zvaničan stav o ovome, sasvim je jasno da time nisu upotpunjeni svi neophodni uvjeti", dodaje ovaj izvor, podsjećajući da zemlja mora imati moderne, reformirane vojne snage sa jednom vojnom komandom i civilnom kontrolom na državnom nivou. "To je osnovno i ključno, to je ulaznica za euro-atlantske sigurnosne asocijacije", tvrdi ovaj NATO izvor. Takve bi snage, što predvidja i program Partnerstva, trebale biti osposobljene za suvremene izazove, kao i učestvovanje u medjunarodnim misijama i sigurnosnim projektima.\nImaju li osnova očekivanja da će samit u Pragu biti prilika da se Bosna ipak pridruži Partnerstvu? "Vrlo teško, prije toga bi se trebali u praksi potvrditi svi traženi uvjeti, medju kojima i ne manje važna puna suradnja sa Haškim tribunalom i hapšenje ratnih zločinaca. Ćak i kada bi se sa kratkoce vremena za njihovo ispunjenje skinuo znak pitanja, teško je odgovoriti da li za takvo nešto ima dovoljno spremnosti", mišljenje je zvaničnika vojnog saveza.\nPrema nezvaničnim najavama i uz pojačane kontakte misija članica i partnera u Bruxellesu, očekuje se da će ambasadori članica NATO iduće sedmice, na prvom okupljanju nakon ljetnje pauze, razmatrati posljednji razvoj prilika u Bosni i Hercegovini.


Liga paora: Novi udar na poljoprivrednike - Agro politika\nUmesto najavljivanih olakšica - novo poskupljenje goriva i takse za odvodnjavanje od 1.200 dinara po hektaru\nPredsednik Lige paora Vojvodine i funkcioner Lige socijaldemokrata Vojvodine (LSV) Miloš Šibul optužio je danas vlasti u Srbiji za novi udar na poljoprivrednike zbog najnovijeg poskupljenja goriva i takse za odvodnjavanje.\n“Posle sušne 2017. godine paore dočekuju više cene goriva i naknade koje moraju da plate u veoma kratkom roku. Poljoprivrednici u Vojvodini i Srbiji ogorčeno vode borbu za svaki dinar, a nadležni organi, nažalost, ne čine nište da ih zaštite. Štaviše, ovih dana na hiljade adresa poljoprivrednika stigli su računi za taksu za odvodnjavanje”, naveo je Šibul u saopštenju i dodao da naknade za odvodnjavanje iznose 1.200 dinara po hektaru.\nOn je podsetio da je LSV još 2016. godine u Skupštini Srbije postavio pitanje ministrima poljoprivrede i finansija u vezi sa naknadama za odvodnjavanje, na koje nikada nisu dobili odgovor.\nŠibul je ukazao i da je poljoprivreda jedina oblast u kojoj Srbija ima suficit u robnoj razmeni sa inostranstvom, a da vlast nameće nove obaveze poljoprivrednicima, umesto da im pomogne.\nSre 25 April, 2018 16:15\nTagovi: liga paora poljoprivrednike gorivo odvodnjavanje


Regionalno Visa istraživanje: 70 odsto građana Srbije kupuje preko interneta - Nira Press\nPočetna » Regionalno Visa istraživanje: 70 odsto građana Srbije kupuje preko interneta\nOko 70 odsto korisnika platnih kartica u Srbiji nabavlja robu i usluge putem interneta. Od toga, 44 odsto potrošača obavlja online kupovinu par puta mesečno, 45 odsto to čini par puta godišnje, dok sedam odsto kupuje preko interneta nekoliko puta nedeljno, pokazuje regionalno istraživanje koje je nedavno sprovela kompanija Visa u okviru kampanje „U korak sa digitalnom budućnošću“\nKao glavne razloge za online trgovinu kupci ističu uštedu vremena, sigurnost, brzinu, uštedu novca i praktičnost, veliki izbor, zatim činjenicu da za kratko vreme mogu da pronađu i uporede razne ponude. Više od dve trećine navelo je da bi ih besplatna isporuka podstakla da u budućnosti više kupuju preko interneta, a kao prednosti potrošači ističu i niže cene (61 odsto) i popuste (56 odsto).\nNeki proizvodi su dostupni samo putem interneta, dok u isto vreme online nabavka omogućava veći izbor proizvoda i usluga. Povoljnost su i domaći ili strani sajtovi koji povezuju potrošače i prodavce, kao i ugodnost kupovine iz sopstvenog doma ili druge lokacije po izboru.\nOdeća i obuća su artikli koji se najviše kupuju online (65 odsto), dok 37 odsto njih plaća račune za komunalije putem interneta, po 31 odsto nabavlja male kućne aparate i kozmetiku i preparate za negu lepote.\nProstor za unapređenje online nabavke je u domenu prehrambenih proizvoda iz prodavnica, video igrica, softvera i hardvera, dok su u toj kategoriji i automobilske gume i drugi delovi, putovanja i rezervisanje smeštaja… Sve stavke ne prelaze 17 odsto na pitanje da li ste nabavljali pomenutu robu i usluge u prethodnih šest meseci.\nOko 76 odsto potrošača najčešće koristi pametni telefon za online kupovinu, dok 45 odsto njih upotrebljava laptop, a 32 odsto desktop kompjuter.\nSa druge strane, skoro svaki treći građanin koji se oslanja na tradicionalne načine kupovine, navodi da nema naviku plaćanja putem interneta, kao i da im ovaj oblik šopinga onemogućava da probaju odeću i obuću – 29 odsto. Oko 78 odsto ispitanika i dalje smatra plaćanje gotovinom prilikom dostave kao jedno od boljih rešenja, ipak, gotovo polovina naglašava da bi ih niže cene motivisale da se u budućnosti više okrenu savremenim metodama nabavke proizvoda. Takođe, ističu da bi se više zainteresovali za ovaj vid kupovine ukoliko bi bili sigurniji u kvalitet proizvoda koji im se isporučuje, a sam proces nabavke proizvoda jednostavniji.\n„Potrošači su za vreme karantina dobili priliku da se bolje upoznaju sa e-trgovinom, budući da je to bio jedini bezbedan način za nabavku neophodnih proizvoda. Epidemija virusa COVID-19 ubrzala je digitalnu transformaciju širom sveta. Građani Srbije slede ovaj trend i prelaze na trgovinu, koja je digitalne prirode, jer žele da namirnice i drugu robu kupuju na brz i bezbedan način. Kako bi odgovorila na novonastale potrebe kupaca, Visa je nedavno predstavila Visa Secure, koji koristi 3DS tehnologiju. Radi se o globalno prihvaćenom rešenju za potvrdu identiteta namenjenom da poveća bezbednost transakcija e-trgovine u realnom vremenu. Primenom novih standarda za plaćanje putem interneta, želimo da učinimo iskustvo online kupovine jednostavnim i pristupačnim“, rekao je Vladimir Đorđević, generalni direktor kompanije Visa za Jugoistočnu Evropu.\nKada je reč o zemljama regiona, najbolje rezultate po pitanju e-trgovine beleži Severna Makedonija, gde čak 90 odsto građana kupuje putem interneta. U Bosni i Hercegovini takođe raste interesovanje za web prodavnice, budući da se 56 odsto ispitanika opredelilo za ovaj oblik nabavke, dok je u Albaniji to 59 odsto, a u Crnoj Gori svaki drugi građanin.\nKompanija Visa posvećena je pružanju podrške privredama koje su pogođene pandemijom i želi da im svojom ekspertizom, analizom podataka i proizvodima omogući da što pre stanu na noge. U narednom periodu, svetski lider u digitalnim plaćanjima predstaviće rezultate celokupnog regionalnog istraživanja, kako bi upoznao javnost sa novitetima u potrošačkim navikama i na taj način pomogao vladama i preduzećima prilikom donošenja važnih odluka. Istraživanje je sprovedeno tokom maja, na uzorku od po 500 korisnika kartica u zemljama iz regiona, starosti od 18 do 55 godina.


Vučić i Han dogovaraju stvaranje jedinstvene carinske ekonomske zone Zapadnog Balkana | Web-Tribune.com\nHome / TEMA DANA / Vučić i Han dogovaraju stvaranje jedinstvene carinske ekonomske zone Zapadnog Balkana\nKomesar Han izjavio je, na zajedničkoj konferenciji za novinare sa Vučićem, da u stvaranju jedinstvene carinske ekonomske zone na Zapadnom Balkanu ključnu ulogu ima Srbija, kao najveća država i zahvalio je Vučiću što je ovu ideju shvatio ozbiljno i što ima lidersku ulogu.\nHan je istakao da stvaranje ekonomske zone nije zamena za evropski put zemalja Zapadnog Balkana, već obrnuto, priprema za pridruživanje.\n– Treba da unapredimo region i idemo korak dalje ka evrointegracijama, i ako bilo ko smatra da bi to moglo da skrene pažnju evropske perspektive greši. Ne to je priprema regiona za prtistupanje EU, njenom jedinstvenom tržištu, time ćemo stvoriti dodatnu vrednost za robu i usluge, a tržište od 20 miliona ljudi je veoma privlačno za strane investitore – rekao je Han.\nOn je posebno zahvalio zemljama EU, posebno Nemačkoj, na posvećenosti da pomogne ekonomskom napretku u regionu.\nNaveo je da je to izuzetno dobra ideja i dodao da bi bio još zahvalniji kada to ne bi bila samo ideja, već kada bi to bilo upotpunjeno određenim finansijskim sredstvima.\n– Drago mi je što čujem za postojanje takvih ideja i radujem se novim prilikama kako to može da se finansira. Važno je usmeriti investicije u pravom smeru, kako se one ne bi rasule u različitim pravcima – rekao je Han.\nEvropski komesar je dodao da je važno da plan Berlina pokrene nove investicije i da bi to bilo još važnije ako bi ti investitori došli, nego samo da obezbedimo novac.\nVučić je istakao da će zajedničkom ekonomskom zonom svi u regionu prosperirati, da će biti više investicija, novih radnih mesta, a sve to znači i bilji životni standard i bilji život.\n– Srbiji je veoma važno da se to realizuje. Ako bismo formirali jedinstveno tržište poreske stope bi bile jedinstvene, a to bi značilo dobit i za nas ali i za sve druge u regionu – rekao je Vučić i naveo da će, zbog toga moliti prijatelje u regionu da o toj temi dalje razgovaramo, iako, kako je primetio, zna da nove ideje uvek naiđu na skepsu.\nNeke izjave u regionu su preteće\nVučić izjavio je danas da svaki ekonomski prosperitet zavisi od regionalnog mira i stabilnosti i da je za Srbiju najvažniji cilj da se očuva mir i stabilnost, kao i da će Beograd nastaviti dijalog sa Prištinom.\nVučić je rekao da Srbija kao problem vidi pojedine izjave, koje su „neretko preteće“.\n– Mi moramo da odgovaramo smirenim tonom, ne zato što smo slabi ili zato što se plašimo, već zato što se tako pristojni ljudi ponašju – rekao je Vučić.\nPredsednik Srbije je naveo da pretnje koje stužu iz Prištine plaše i zabrinjavaju, jer ne misli da su samo za „unutrašnju upotrebu“ i u cilju kampanje koja se tamo vodi, zbog čega je pozvao EU i druge činioce u svetu da na objektivan i racionalan način ocenjuju poteze političara u regionu.\nVučić je rekao da, koliko god da poštuje Hana i uvek govori najlepše o njemu uz zahvalnost kao čoveku koji dobro poznaje ovaj deo sveta, mora da primeti i pred njim da, kada bismo mi izgovarali takve rečenice nepoštovanja ili govorili da ćemo pretnjama rešiti jedan deo teritorije, kaoi to to rade iz Prištine, stiglo bi desetine saopštenja s porukama osude.\nHan je, ne želeći, kako je rekao, da dalje zalazi u te stvari, poručio kako smatra da su građani regiona opredeljeni za evrointegracije, za mir i stabilnost, jer im to jedino obezbeđuje čalnstvo u EU, te da odgovorni političari moraju da razumeju težnje građana i tome daju svoj doprinos.\nOdgovor Vučića na to bio je: „Ne bismo se baš igrali, tačno je da ljudi u regionu žele mir i stabilnost, ali zabrinjava činjenica da se daju najteže moguće izjave, koje predstavljaju čak i pretnju postojanju jednog naroda i da prolaze nekažnjeno“.\nZaključio je da ne misli da je u pitanju kampanja niti dobijanje glasova, ali dodao da on ne želi nikoga da vređa, niti da koristi teške reči i odgovara na pretnje.\nKako je naveo, naš je cilj i dalje ekonomski rast, a ne da „pothranjujemo svoju sujetu“ pokazujući da smo jači i veći od nekoga.\nVučić je kazao da su neki od zadataka Srbije nastavak evropskog puta, unutrašnji dijalog o Ustavnim promenama i pitanju KiM.\nPrema njegovim rečma, pitanje Kosova ne sme biti „prožeto mitskim pristupom“, niti se može rešavati po principu „lako ćemo da se odreknemo svega što nam pripada“.\n– 67 odsto izvoza svih naših roba ide na tržište EU – kazao je Vučić.\nNa konferenciji u Beogradu „Ka boljoj investicionoj klimi Zapadnog Balkana“, Han je poručio da je jačanje vladavine prava od ključnog znacaja za unapređenje investicione i poslovne klime u regionu.\nOn je rekao da snažne i nezavisne institucije, sprovođenje zakona i modernizovana javna uprava koja pruža usluge i ne bavi se samo ispostavljanjem računa doprinose unpaređenju ambijenta za poslovanje.\nRast na Zapadnom Balkanu, odnosno podsticaj tog rasta se zasniva na unapređenju vladavine prava, to je jedno od najmoćnijih sredstava da se unapredi poslovna klima, istakao je Han.\nGovoreći o samitu lidera regiona koji će se održati 12. jula u Trstu, Han je ukazao da se stavljanjem fokusa na Zapadni Balkan upućuje jasna politička poruka da je EU opredeljena za proces proširivanja.\n– EU je opredeljena za proces proširivanja. Želja da se bude deo evropske porodice je zajednička zelja i tim putem idemo zajedno – naveo je Komesar EU za susedsku politiku i proširivanje.\nNavodeći da EU na Samitu u Trstu želi da podrži regionalnu ekonomsku zonu, Han je posebno naglasio da to nije alternative pristupanja EU.\nKaže da sve više evropskih preduzeća već uključuje Zapadni Balkan u razmenu vrednosti, dodajući da se i dalje radi na fizičkom povezivanju regiona sa ostatkom Evrope.\nOn je izneo podatak da se u proteklih deset godina trgovina između Zapadnog Balkana i EU više nego udvostručila i da je dostigla je 44 milijarde evra u 2016. godini.\nIstakao je i da investitori znaju da je trgovina između EU i Zapadnog Balkana već veoma liberalizovana, a da će progresivna harmonizacija pravila i standarda stvoriti jednaka pravila igre za sve investitore.\n– Neformalna ekonomija, siva ekonomija je razlog za zabrinutost u regionu, smanjuje poreske prihode, vodi do nelojalne konkurencije i negativno utiče na veštine radnika. Investitori neće doći ako znaju da mogu da se suoče sa nelojalnom konkurencijom poluilegalnih preduzeća – upozorio je komesar.\nHan je naglasio da je glavni cilj da se stvori mir stabilnost i prospretitet.\nTags Aleksandar Vučić carina EU\nPrevious NAUČNICI OSTALI U ŠOKU: Na kašičici kojom se Pričešćuju vernici 0% bakterija! (VIDEO)\nNext ČEKA NAS ZMIJSKO LETO: Šaptač zmija iz Krivolaka ima zastrašujuće upozorenje za Balkan


Premijer Crne Gore Zdravko Krivokapić kazao je da su Vlada, njeni stručni, pravni timovi, kao i on, potpuno otvoreni da u celom procesu usaglašavanja teksta Temeljnog ugovora države i Srpske pravoslavne crkve budu, u meri obostrane potrebe, u stalnoj komunikaciji sa SPC, kako bi taj proces tekao na "najvećem mogućem nivou"."Sa radošću sam primio vest Patrijarha srpskog Porfirija da je Nacrt Temeljnog ugovora, koji je vlada Crne Gore dostavila, prosleđen stručnoj komisiji, kako bi tekst ugovora Crne Gore i SPC bio što prije usaglašen i, na obostrano zadovoljstvo, ubrzo potpisan", naveo je Krivokapić na Tviteru.\nPotpredsednik vlade Crne Gore Dritan Abazović izjavio je da je video Temeljni ugovor sa Srpskom pravoslavnom crkvom (SPC) i da je ispravljeno sve što je bilo sporno u tom dokumentu, a dodao je i da još nije dobio poziv za ustoličenje mitropolita Joanikija 4. septembra na Cetinju. "Rekao sam da ću upoznati javnost sa sadržajem kad to bude zvaničan dokument koji će biti na potpisivanju. Bilo bi neozbiljno da ja sada saopštim sadržaj dokumenta, a da se sutra pojavi nešto drugo na stolu", rekao je on novinarima. On tvrdi da su interesi Crne Gore uz, izmedju ostalog, njegovu intervenciju apsolutno zaštićeni u ovom trenutku.\nU Istočnom Sarajevu plakati podrške generalu Savčiću\nNa području Istočnog Sarajeva su se pojavili plakati podrške penzionisanom generalu Milomiru Savčiću, za kojim je Sud BiH raspisao medjunarodnu poternicu, pošto nije pronadjen na kućnoj adresi posle odluke suda da mu se odredi pritvor zbog kršenja mera zabrane.Na plakatima je napisano: "Podrška generalu. Tvoje Srpsko Sarajevo".\nSud BiH je Savčiću, protiv koga se vodi postupak za genocid u Srebrenici, pre par dana odredio pritvor zbog "medijskih istupa i komuniciranja s medijima o činjenicama o svom predmetu".\nIz Tužilaštva BiH je ranije saopšteno da je Savčić, posle nametanja zakona o zabrani negiranja genocida, četiri puta gostovao u medijima i govorio o dešavanjima u Srebrenici, što mu ranije donetim merama zabrane nije dozvoljeno.\nSavčić, koji je i predsednik Boračke organizacije RS (BORS), potom je postao nedostupan pravosudnim organima BiH, a pojedini bh. mediji su objavili da je najverovatnije ilegalno prešao u Srbiju.\nDodik učestvovao u radu Predsedništva BiH, glasao protiv predloga o imenovanju Uprave CB\nSrpski član Predsedništva BiH Milorad Dodik je učestvovao je u radu Predsedništva i glasao protiv predloga imenovanja članova Upravnog odbora Centrane banke, saopšteno je iz kabineta predsedavajućeg Predsedništva BiH Željka Komšića.Dodik je na toj sednici preglasan i članovi Upravnog odbora Centralne banke BiH su potvrdjeni.\nIstekao je mandat članovima trenutnog Upravnog odbora, kao i guverneru Centralne banke Senadu Softiću, a Zakon o centralnoj banci ne poznaje ni tehnički ni mandat vršioca dužnosti, pa je bilo potrebno da se imenuje novi Upravni odbor, koji bi potom imenovao guvernera Centralne banke.\nZbog toga je Komšić, kao predsedavajući Predsedništva BiH, sinoć sazvao hitnu telefonsku sednicu.\nSinoć je saopšteno da su Komšić i Šefik Džaferović glasali za imenovanje novog-starog sastava Upravnog odbora, dok se čekalo da se o tome izjasni i Milorad Dodik.\nPredsednik Srpske demokratske stranke (SDS) Mirko Šarović izjavio je da je srpski član Predsedništva BiH i lider Saveza nezavisnih socijaldemokrata (SNSD) Milorad Dodik prekršio dogovor srpskih političkih stranka o neučestvovanju u radu institucija BiH, posle odluke bivšeg Visokog predstavnika da nametne zakon o zabrani negiranja genocida. "Nisam kontaktiran niti obavešten zbog čega je ovo Dodik uradio", kazao je Šarović za bijeljinsku BN televiziju.\nOn je naveo da je postojao dogovor lidera iz RS da se u radu zajedničkih institucija učestvuje samo u slučaju ukoliko se na dnevnom redu nalaze štetne odluke po Republiku Srpsku.\n"Pitanje Centralne banke na spada u domet toga", kazao je Šarović.Prema njegovim rečima, Dodik će javnosti morati da objasni zbog čega je to uradio i prekršio dogovor lidera parlamentarnih stranaka i zaključke Narodne skupštine Republike Srpske.\nNa pitanje da li je očekivao da će Dodik samoinicijativno doneti odluku o ućešću u radu Predsedništva BiH, predsednik SDS je kazao da nije očekivao da će ovako brzo Dodik pokleknuti.\nS. Makedonija nabavlja čitače otisaka prsta za izbore\nDržavna izborna komisija Severne Makedonije potpisala je ugovor za nabavku terminala za čitanje otiska prsta, koji će biti korišćeni na izborima, izjavio je predsednik te komisije Aleksandar Daštevski.On je u intervjuu za državnu agenciju MIA rekao da će se nemačka kompanija "Dermalog", koja treba da nabavi terminale, brinuti i o njihovom održavanju u naredne četiri godine, odnosno naredna četiri izborna ciklusa.\nTerminali, druga oprema i održavanje "finger print" terminala će, prema rečima Daštevskog, državu koštati oko 11 miliona evra.\nPrvih 250 terminala za čitanje otisaka prstiju, koji će prvi put biti upotrebljeni na lokalanim izborima 17. oktobra, dodao je, u Severnu Makedoniju treba da stignu 25. avgusta.\nNemačka kompanija će nabaviti i održavati te terminale na predstojećim lokalanim izborima, zatim na predsedničkim, parlmentarnim i na narednim lokalnim izborima, rekao je Daštevski.\nParlamenet Severne Makedonije je početkom aprila ove godine usvojio izmene Izbornog zakona koji je omogućio glasanje uz otisak prsta.


Krister Dreberg : Učešće u MOL ligi veliki korak za Beograd - Hokejaški klub Beograd\nHKB HomeNekategorizovanoCurrent Page Krister Dreberg : Učešće u MOL ligi veliki korak za Beograd\tin Nekategorizovano Krister Dreberg, iskusni stručnjak iz Švedske koji je već vodio timove kako u MOL ligi, tako i u skandivanskom šampionatu, preuzeo je projekat HK Beograd i odlučno će povesti momke u nove izazove.\n– Daćemo sve od sebe da uđemo u plejof fazu, a onda ćemo videti koliko možemo da uradimo. Teško mi je da dajem neke veće pretpostavke jer smo se relativno skoro okupili i ova ekipa tek treba da mi pokaže šta ume -.\nU svakom slučaju, nasutp u MOL ligi će biti i više nego veliko iskustvo za igrače HK Beograda, od kojih se većina prvi put susreće sa hokejem ovog kvaliteta.\n– Svakako da će im ovo biti velika škola, pogotovo za mlade igrače koji nameravaju da naprave sledeći korak u razvijanju svojih karijera. Igrati u profesionalnoj ligi može dosta da iziskuje od igrača u smislu jačih treninga, većeg broja utakmica i dugih putovanja. Oni će svi da budu izloženi planu koji nikada do sada nisu videli – tvrdi trener i dodaje da je siguran da će ih i protivnici gledati sa poštovanjem uprkos tome što su u debitantskoj sezoni.\nDreberg je svestan da je ovo jedan veliki izazov, ali je isto tako spreman da ga oberučke prihvati.\n– Obožavam izazove i želim da razvijem, kako tim, tako i igrače da naprave sledeći korak u njihovim karijerama -.\nPrethodni članak Dimitrije Filipović : Glavni cilj ekipe je poboljšanje hokeja na ledu headlines 23. jula 2017.\nSledeći članak Janković : Izgradićemo reputaciju ozbiljne i opasne ekipe


VUCIC U PANCEVU: NE ZELIM VLADU PROTIV KOJE BIH I SAM BIO! – NAJNOVIJE VESTI\nVUCIC U PANCEVU: NE ZELIM VLADU PROTIV KOJE BIH I SAM BIO!\n23rd July 2016 , 11:49 RTS\nVUČIĆ U PANČEVU: To što još nema vlade nije moj hir, NE ŽELIM VLADU PROTIV KOJE BIH I SAM BIO!\nMandatar za sastav vlade Aleksandar Vučić izjavio je danas da će vladu sastaviti u najkraćem roku, a ako ne bude uspeo – vladu će, kako je rekao, formirati neko drugi, kojeg će on predložiti\nVučić je rekao da to što vlade još nema nije hir:\n– Ne želim da formiram vladu protiv koje bih sam bio – rekao je Vučić, ali nije objasnio, uz opasku da “postoje stvari o kojima ne može da govori”.\nOn je istakao da špekulacije o formiranju vlade 5. avgusta nisu nimalo osnovane, jer ne želi da se to dogodi na dan stradanja i progona Srba.\n– Želim da vlada bude formirana na dan radosti, jer će građani dobiti vladu koja će obezbediti najveći rast – poručio je Vučić.\n– Ambasadori neka podržavaju koga hoće, mene to ne zanima. Mene zanima samo šta građani misle – poručio je i dodao da ne zna da li će Amerikanci da podržavaju nekog.\nPremijer Srbije Aleksandar Vučić poručio je danas, komentarišući poništavanje presude Alojziju Stepincu, da će Srbija uvek biti na strani antifašizma, da želi dobre odnose sa Hrvatskom, te da ta presuda više govori o njima, nego o Srbiji.\nOn je istakao da će Srbija uvek biti na strani antifašizma, jer je celokupan srpski narod podneo najteže žrtve u borbi protiv fašizma.\n– Srpski narod nikada neće podržavati fašizam i znaće da sačuva svoju zemlju i ljude od fašizma, a šta će drugi da rade, to je njihova stvar, i ovom odlukom su mnogo više govorili o sebi nego o Srbima – rekao je novinarima.\nVučić je, prilikom posete specijalnoj brigadi kopnene vojske u kasarni “Rastko Nemanjić” u Pančevu, rekao da se trudi da se uzdži od teških reči, te da su ga više pogodile reakcije i komentari i relativizovanja dela javnosti u Srbiji.\nOn je naveo da je Stepinac jedan od ključnih ideologa najgore nacističke vlasti na evropskom tlu, navodeći da se “divi” ljudima koji nalaze opravdanja za tu odluku i koji misle da je to dobra poruka.\nVučić je rekao da Srbija mora da gradi najbolje odnose sa Hrvatskom i da će ispuniti sve što je potpisano u Deklaraciji, te dodao da pripadnici hrvatske manjine moraju da se osećaju dobro u našoj zemlji.\n– A šta će nama da rade, to nije naša odgovornost i pitanje je šta mi možemo da promenimo u ovom trenutku uzavrele atmosfere u Hrvatrskoj – rekao je Vučić.\nOn je naveo da nije želeo nijednom teškom rečju da odgovori na ono što se dogodilo, te da ga je sramota od neznjanja koje pokazuju neki ljudi i u Srbiji.


Svečano otvoren jubilarni, XX Međunarodni mini basket festival «Rajko Žižić», uz podršku NIS-a\nJubilarni, XX Međunarodni mini basket festival «Rajko Žižić», mesto koje tradicionalno okuplja naše buduće košarkaške zvezde, svečano je otvoren danas u hali broj 3 Beogradskog sajma. Festival se održava od 23. do 26. januara 2020. godine, u organizaciji Udruženja Mini basket Srbija pri Košarkaškom savezu Srbije, pod generalnim pokroviteljstvom kompanije NIS.\nSvečanom otvaranju prisustvovali su Predrag Danilović, predsednik Košarkaškog saveza Srbije i Božidar Maljković, predsednik Olimpijskog komiteta Srbije, kao i drugi, mnogobrojni gosti i verni navijači, koji su zajedno obeležili ovaj značajan jubilej – 20 godina postojanja i sećanja na našeg košarkaškog velikana.\nBožidar Maljković, predsednik Olimpijskog komiteta Srbije, ovom prilikom se zahvalio svima koji ulažu trud i zbog kojih ova manifestacija postoji već 20 godina i istakao da su svi učesnici festivala pobednici, kao i da su oni najbolji deo Srbije, a Predrag Danilović, predsednik Košarkaškog saveza Srbije, poželeo je najmlađim sportistima da se zabavljaju, igraju i druže.\nViše od 250 ekipa i preko 2500 dece iz Srbije i regiona za četiri dana turnira odigraće preko 300 utakmica, na pet postavljenih terena, na koševima visine 2,60 m i 2,75 m i loptama broj „4“ i “5”, kao i na dva terena sa veštačkom travom. U sjajnoj atmosferi druženja, navijanja i novih poznanstava, prilikom svečanog otvaranja festivala, pehari su uručeni svakom timu, a medalje su podeljene svim učesnicima manifestacije, čime je svako od njih nagrađen za timski duh i fer-plej.\nZahvalnicu Udruženja Mini basket Srbija dobila je i kompanija NIS, za izuzetan doprinos razvoju mini basket pokreta i razvijanju pozitivnog stava najmlađih prema sportu i životnim vrednostima, koje su osnova uspešne budućnosti košarke u Srbiji.\n„Smatram da je mini basket izvor opstanka košarke u Srbiji, jer je to košarka koja je prilagođena najmlađim uzrasnim kategorijama. Festival je doživeo svoj jubilej u vidu dvadesetog izdanja, a ovoga puta je postignut i rekord u broju ekipa koje učestvuju. Svi takmičari su pobednici, što je naš moto, i zbog čega su svima dodeljene medalje, pehari i zahvalnice. Kompanija NIS je naš „pokretač“ u proteklih 10 godina, koji unapređuje i omasovljava naše postojanje, i u pravom smislu reči je „budućnost na delu“, što se košarke za najmlađe tiče“, izjavio je Rade Georgievski, predsednik Udruženja Mini basket Srbija.\nMladi košarkaši i košarkašice imali su priliku i da prethodnog dana uživaju u druženju sa košarkašima kadetskog tima KK „Partizan NIS“, koji su učestvovali u pokaznom treningu, na kome su specijalni gosti bili i Luka Tarlać, kao član i juniorskog i seniorskog tima KK „Partizan NIS“ i Nikola Radovanović, kao najtalentovaniji igrač kluba.\nZa vreme festivala organizovan je i seminar za trenere pod nazivom „Od minibasketa do košarke“, kao i predavanja za uzrasne kategorije rada sa najmlađima. Osim toga, Crveni krst Srbije i UNITAS organizacija, koja se bavi borbom protiv trgovine ljudima i decom, drže radionice tokom trajanja festivala, čime on, osim takmičarskog, dobija i edukativni karakter.\nKompanija NIS, u saradnji sa Košarkaškim savezom Srbije, već devet godina zaredom pruža podršku organizaciji projekta „Mini basket Srbija“ i održavanju mini basket turnira širom naše zemlje. U skladu sa sloganom „Budućnost na delu“, NIS konstantno ulaže u razvoj sporta i mladih talenata, promoviše sportski duh i zdrav način života. NIS je višegodišnji partner i Košarkaškog saveza Srbije i košarkaškog kluba „Partizan NIS“.\nNole preokretom do osmog Australijen Opena i prvog mesta na svetu!\nNe da Novak Melburn nikome, jer Melburn je Novakov hram! Pobedom nad Dominikom Timom posle dramatične borbe u velikom finalu\nJubilarni, XX Međunarodni mini basket festival «Rajko Žižić» na Beogradskom sajmu, uz podršku NIS-a\nJubilarni, XX Međunarodni mini basket festival «Rajko Žižić» održava se u hali broj 3 Beogradskog sajma, od četvrtka, 23. januara, do nedelje, 26. januara 2020. godine. Festival je organizovalo...\nRuski tim „KAMAZ-mastera” osvojio prvo mesto na reliju „Dakar”\nRuski tim „KAMAZ-mastera” pod vođstvom Andreja Karginova osvojio je prvo mesto u kategoriji kamiona na reliju „Dakar” u Saudijskoj Arabiji. U petak je održan\nTeniska reprezentacija Srbije osvojila je premijerno izdanje ATP kupa. Srbija je u velikom finalu u Sidneju savladala Španiju rezultatom 2-1 u pobedama. Odlučujući trijumf ostvarili su Novak Đoković i...\nMeđunarodni krivični sud za Ruandu osudio adventističkog sveštenika Elizafana Ntakirutinama...\nU Njemačkoj na 15 godina zatvora osuđen Munir El Motasadeku,...\nPosle ubistva šest izraelskih vojnika, izraelske snage napale sedište palestinskog...


Nakon izbora novog Zaštitnika ljudskih prava i sloboda, odnosno Ombudsmana, kao i nakon usvajanja novog zakona o Ombudsmanu i drugih povezanih Zakona i podzakonskih akata, ta institucija će se naći pred mnogobrojnim izazovima. Prema predviđenim zakonskim rješenjima, u bliskoj budućnosti se očekuje proširenje nadležnosti institucije Ombudsmana uvođenjem funkcije Nacionalnog mehanizma za prevenciju torture u skladu sa Opcionim protokolom i UN Konvencijom protiv torture i drugih surovih, neljudskih ili ponižavajućih kazni ili postupaka (CAT).\nUsvajanje novih zakonodavnih rješenja se poklapa sa istekom šestogodišnjeg mandata prvog Ombudsmana, što je istovremeno i cjelokupno iskustvo djelovanja te institucije u Crnoj Gori. Ta činjenica je veoma značajna sa aspekta procjene kvaliteta predložene zakonske regulative u odnosu na prethodno iskustvo rada Ombudsmana. Vođeni iskustvom iz prethodnog mandata, prestavnici te institucije će biti u poziciji da prepoznaju nedostatke predložene regulative, kao i da svojim predlozima unaprijede predložena zakonska rješenja u cilju povećanja efikasnosti i kvaliteta.\nUzimajući u obzir navedenu situaciju, CEMI uz podršku misije OEBS-a u Crnoj Gori i pod pokroviteljstvom Delegacije Evropske Komisije u Podgorici, realizuje projekat koji je posvećen jačanju kapaciteta te institucije.\nOpšti cilj projekta se odnosi na pružanje podrške i poboljšanju zaštite ljudskih prava i sloboda u Crnoj Goru jačanjem institucije Obudsmana. Projekat ima tri glavna cilja koja se odnose na poboljšanje ljudskih resursa, administrativnih i tehničkih kapaciteta institucije Ombudsmana; osnaživanje implementacije novog Zakona o Ombudsmanu omogućena u skladu sa međunarodnim i EU standardima i podizanje informisanosti javnosti Crne Gore sa novim zakonom o Ombudsmanu kao i o novim mogućnostima zaštite prava i sloboda.\nCEMI-jev saradnik na projektu je misija OEBS-a u Crnoj Gori. OEBS-ova misija ima značajnu ulogu u zaštiti ljudskih prava i sloboda u Crnoj Gori, i podržavala je rad institucije Ombudsmana od prvog dana njenog osnivanja. S obzirom na iskustvo i stručnost u oblasti zaštite ljudskih prava i sloboda, misija OEBS-a u Crnoj Gori će ima značajnu ulogu u realizaciji projekta.


RTCG - Radio Televizija Crne Gore - Nacionalni javni servis :: Ostali sportovi :: Botas slavio u Austriji\n05. 07. 2020. 18:51 >> 18:48 0\nBotas slavio u Austriji\nVozač Mercedesa Valteri Botas pobijedio je danas u prvoj trci ovosezonskog šampionata Formule 1 za Veliku nagradu Austrije.\nBotas je krenuo sa pol pozicije, vodio je od početka i ostvario osmu pobjedu u karijeri.\nŠampionat Formule 1 nastavljen je poslije 217 dana, uzbudljivom, punom incidentata i napetom trkom na Špilbergu.\nDrugo mjesto zauzeo je Šarl Lekler iz Ferarija, dok je treći bio Lando Noris iz Meklarena, koji je najbržim krugom trke uspio da obezbijedi tu poziciju, ali osim odlične vožnje, zahvaljujući i Hamiltonu.\nHamilton je držao drugo mjesto, a u završnici je kažnjen dodavanjem pet sekundi na rezultat zbog incidenta sa Aleksandrom Albonom iz Red Bula, imao je nešto više od pet sekundi više od Norisa, ali je mladi vozač uspio na samom kraju da najbržim krugom trke preuzme treće mjesto.\nNaredna trka u šampionatu vozi se sljedeće nedjelje na istoj stazi u Austriji, pod nazivom Velika nagrada Štajerske.\nTrku nijesu završili:\nHilkenberg umjesto Peresa na Silverstonu


Izvor: Press, 10.Jul.2020, 12:16\nDo odlaganja je došlo pošto se na suđenju nije pojavio stručni savetnik za telekomunikacije kog je odbrana angažovala.\nNovo ročište zakazano je za 24. septembar.\n>> Pročitaj celu vest na sajtu Press << /> Veštak je danas trebalo da reši misteriju mobilnih telefona članova porodice.\nJelena je, prema navodima optužnice, ubijena između 16.49 i 17.30 sati 2. aprila 2016. godine, a aktivnosti mobilnih telefona Marjanovića ustanovljene su posle 17 sati, što je inspektorima bilo veoma sumnjivo. Prvi koji je uključio mobilni telefon bio je upravo Zoran, a prvi pozivi upućeni su supruzi Jeleni.\nNa Jeleninom mobilnom su ovi pozivi registrovani, a tada je utvrđeno i da je njen suprug bio upisan kao “Zlatan Mekin”.\nIzvor: Večernje novosti, 10.Jul.2020\nU Višem sudu u Beogradu trebalo je da bude nastavljeno suđenje za brutalno ubistvo pevačice iz Borče Jelene Marjanović (33) za koje je osumnjičen njen suprug Zoran Suđenje Zoranu Marjanoviću, optuženom za ubistvo supruge Jelene 2. aprila 2016. godine na nasipu u Borči,...


Podrška privredi u iznosu od 20 miliona eura - CdM\nPodrška privredi u iznosu od 20 miliona eura\nUzimajući u obzir i dalje prisutne probleme u privredi izazvane pandemijom koronavirusa, prije svega nelikvidnost i potrebu za dodatnim finansijskim sredstvima, Vlada Crne Gore intenzivno radi na pripremi novog paketa mjera. Ukupna vrijednost kreditne podrške, uključujući IPARD program će iznositi 20 miliona eura, a njena realizacija će otpočeti naredne sedmice, saopšteno je iz Ministarstva ekonomskog razvoja.\n“Ova podrška je namijenjena prije svega mikro, malim i srednjim preduzećima čija je likvidnost ugrožena usled negativnog uticaja pandemije COVID-19., čime Vlada želi staviti poseban akcenat na podršku ovoj kategoriji preduzeća”, navode u saopštenju.\nPrema njihovim riječima, kroz ovu podršku potencijalni korisnici, čije je poslovanje ugroženo usljed uticaja pandemije COVID-19 će imati mogućnost da apliciraju za veoma povoljna finansijska sredstva, u cilju rješavanja problema tekuće likvidnosti.\n“Spomenuti paket kreditnih linija, prvenstveno se odnosi na finansiranje obrtnih sredstava i tekuće likvidnosti, uz veoma povoljne kamatne stope, koje se kreću od 1,5% do 3,0%, fiksno na godišnjem nivou. Takođe, poseban benefit za potencijalne korisnike se ogleda u činjenici da isti imaju mogućnost apliciranja za kreditna sredstva, na osnovu „mekih“ sredstava obezbjeđenja (mjenice preduzeća, lične mjenice)”, kazali su iz Ministarstva.\nKako dodaju, posebne povoljnosti ovog paketa vezane su za „Program podrške likvidnosti privrednicima za ublažavanje posljedica izazvanih pandemijom korona virusa“ , putem koje potencijalni korisnici, čija je djelatnost ugrožena usled uticaja pandemije COVID-19,mogu aplicirati za kreditna sredstava u iznosu do 150.000,00 EUR uz rok povraćaja do 5 godina uključujući 1 godinu grejs perioda, uz kamatnu stopu od 1,5%.\n“Namjena kredita je rješavanje problema likvidnosti kroz finansiranje obrtnih sredstava, neto zarada za zaposlene, troškova zakupa. Detaljne informacije će biti dostupne na sajtu Ministarstva ekonomskog razvoja i Investiciono razvoj fonda”, rekli su iz Ministarstva.\nNapominju, da istovremeno Ministarstvo ekonomskog razvoja i Ministarstvo finansija i socijalnog staranja u saradnji sa Međunarodnim finansijskim institucijama rade na obezbjeđivanju dodatnih finansijskih sredstava kojima će podržati privredu, a koja će takođe biti dio novog paketa podrške privredi.\n“Set kreditnih linija priprema Investiciono razvojni fond Crne Gore, u saradnji sa Ministarstvom ekonomskog razvoja i Ministarstvom finansija i socijalnog staranja u cilju obezbjeđivanja dodatne finansijske podrške za likvidnost”, zaključuju u saopštenju Ministarstva ekonomskog razvoja.\nTagskreditna sredstva Ministarstvo ekonomskog razvoja podrška Privreda Vlada Crne Gore\nSretno bilo… Nece im bit tesko da budu bolji od proslog IRF managmenta a ako budu isti….


Istinomjer tokom mjesec dana pandemije COVID-19 - Istinomjer\nIstinomjer tokom mjesec dana pandemije COVID-19\nProšlo je već više od mjesec dana od kada su se u BiH počele uvoditi posebne mjere usljed pandemije novog koronavirusa, a koje se odnose na sve segmente života u BiH – od mjera za kretanje stanovništva, preko onih koje se odnose na sprječavanja širenja lažnih vijesti i izazivanja panike u javnom prostoru, pa sve do mjera koje bi trebale ublažiti negativne ekonomske posljedice. Istinomjer se u proteklom periodu bavio brojnim temama povezanim sa pandemijom COVID – 19, a u nastavku donosimo pregled nekih od najzanimljivijih tekstova iz proteklog perioda.\nPolicijska kontrola na entitetskoj granici\nNi vrijeme pandemije u BiH nije prošlo bez političkih tenzija, pa je tako član Predsjedništva BiH i prvi čovjek SNSD-a, Milorad Dodik izjavio da je, u kontekstu uvođenja novih mjera u borbi protiv koronavirusa, vrijeme da se i na entitetsku liniju razgraničenja postave punktovi policije Republike Srpske. Na ovu izjavu reagovao je ministar unutrašnjih poslova Federacije BiH, Aljoša Čampara, koji se pozvao na Ustav BiH u kom je navedeno: “Nijedan entitet neće provoditi bilo kakvu kontrolu na granici između entiteta.” Više o ovoj temi čitajte OVDJE.\nMaske, rukavice, šatori i građanska prava i slobode\nVlada Republike Srpske usvojila je tokom trajanja vanredne situacije zbog pandemije COVID – 19 između ostalih i mjere kojima je omogućeno kažnjavanje onih koji, prema mišljenju MUP-a RS, iznose ili prenose lažne vijesti, odnosno tvrdnje u javnosti a kojima se izaziva panika. Već u narednim danima uslijedile su i prve prekršajne prijave protiv osoba u ovom entitetu, a svoju zabrinutost uvedenim mjerama iskazali su, kako predstavnici domaćih medija, tako i predstavnici međunarodne zajednice u BiH koji su ukazali da niti jedna mjera ne bi smjela narušavati osnovne građanske slobode. Više o ovoj temi čitajte OVDJE.\nNedugo nakon uvođenja vanredne situacije u ovom entitetu je proglašeno i vanredno stanje. Komentarišući najavu predsjednika SNSD-a, Milorada Dodika o održavanju sjednice Narodne Skupštine Republike Srpske (NSRS) na kojoj je to zakonodavno tijelo trebalo donijeti Odluku o proglašenju vanrednog stanja za teritoriju Republike Srpske, predsjednik SDS-a Mirko Šarović najavio je da će politička partija na čijem je čelu glasati protiv, što se u konačnici i desilo, pa je Istinomjer Šarovićevo obećanje ocijenio ispunjenim.\nVlasti u FBiH ustrajne su na tome da je nošenje maski i zaštitnih rukavica, kao i sve ostale mjere zabrane i ograničenje kretanja zbog novog koronavirusa obavezno, a proteklih dana u javnosti se najviše polemisalo oko toga da li je kažnjavanje za nenošenje zaštitne maske opravdano, s obzirom na stav i preporuku Svjetske zdravstvene organizacije (WHO). Sa druge strane Istinomjer je nakon proglašenja ovih mjera obratio pažnju na javne i medijske istupe zvaničnika na svim nivoima vlasti u FBiH, u kontekstu poštovanja mjere o obaveznom nošenju zaštitne maske ili šala.\nPolemiziralo se i o opravdanosti zahtjeva za objavom spiskova osoba koje se nalaze u izolaciji. Zahtjevi ove vrste došli su sa svih nivoa vlasti u BiH, te su se u javnosti pojavili i spiskovi sa imenima onih koji nisu prekršili ranije određene mjere izolacije. Istinomjer se ovom temom bavio u analizi koju možete pročitati OVDJE.\nOdmah po uvođenju posebnih mjera najavljeno je i postavljanje šatora na granicama u kojima su, kako je najavljeno, svi koji žele da uđu u BiH, trebali boraviti 14 dana u izolaciji. Da će ova mjera biti realizovana u saradnji sa Oružanim snagama BiH, prvi je najavio član Predsjedništva BiH, Milorad Dodik. Međutim postavljanje karantinskih objekata nije teklo najavljenom dinamikom, a i nakon što su oni postavljeni na nekoliko graničnih prelaza, u javnosti je usljed razljičitih pravila koja su se u početku primjenjivala, ostala dilema da li svi koji ulaze u BiH treba da borave u pomenutim objektima.\nLažne vijesti, pogrešni savjeti i teorije zavjera iz usta i tastatura javnih dužnosnika\nDa nisu imuni na brojne dezinformacije I terije zavjera u koje kruže, kako međunarodnim, tako i domaćim virtuelnim prostorom, dokazali su brojni javni dužnosnici sa raznih nivoa vlasti. Gostujući u programu Hayat televizije još 6. marta, zastupnica u Skupštini Kantona Sarajevo Bibija Kerla, komentarisala je aktuelnu temu širenja koronavirusa u svijetu, te je u tom kontekstu prepričala već razotkrivenu neutemeljenu teoriju zavjere koja je kružila u javnosti tih dana. Da se ne radi ni o kakvim “istinama”, nego o tek prepakovanoj staroj lažnoj vijesti iz 2014. godine, ukazao je i naš partnerski portal Raskrinkavanje u svojoj analizi.\nI vijećnik u Gradskom vijeću Grada Bihaća, Sej Ramić je na svom Facebook profilu podijelo nekoliko objava u kojima je, u skladu sa već postojećim svjetskim teorijama zavjere, tvrdio da je koronavirus izazvan usljed zračenja 5G mreže, a što je Istinomjer s obzirom da ne postoje relevantni naučni dokazi za ove tvrdnje ocijenio neistinitim.\nPoslanik u Narodnoj skupštini Republike Srpske, Nebojša Vukanović podijelio je na svom profilu na društvenoj mreži Youtube snimak prostorija poliklinike Sant Orsola u Bolonji u kojem žena na srpskom jeziku govori da situacija u Italiji „uopšte nije alarmantna” kao i da su ljudi „napravili veću paniku nego što jeste”. Ova snimka je već bila razotkrivena kao manipulacija činjenicama.\nMeđu onima koji su dijelili lažne savjete u borbi protiv pandemije COVID – 19, našao se i zamjenik direktora Fonda zdravstvenog osiguranja RS, Zlatko Maksimović koji je inače i vanredni profesor na Medicinskom fakultetu u Banjaluci, bivši direktor Doma zdravlja Bijeljina, bivši poslanik u NSRS u dva saziva, te lider Pokreta Uspješna Srpska. Naime, Maksimović je na svom facebook profilu još 19. marta podijelio viralnu fotografiju sa navodnim činjenicama UNICEF-a o novom koronavirusu, a koje su se ispostavile kao netačne.\nU javnosti će ostati upamćena i tri ministra iz Vlade Zeničko-dobojskog kantona, koji su pozvali građane da zbog vlastitog zdravlja posjete “Arheološki park: Bosanska piramida Sunca” i navodne ljekovite tunele, samo četiri dana prije stupanja na snagu naredbe o zabrani okupljanja u FBiH.\n“Testirajte, testirajte, testirajte,…!”\nPrvi podaci o broju testiranih u Bosni i Hercegovini od pojave virusa SARS-CoV-2 koji uzrokuje bolest COVID- 2019 objavljeni su 18. marta ove godine, a od tada se u javnosti vodi rasprava o tome koliko testiranja je potrebno. Istinomjer se stavovima o testiranju, ali i problemom dostupnih testova bavio još po objavi prvih rezultata. “Imaju li nadležni u našoj zemlji prava na greške u borni protiv novog koronavirusa?” – bila je tema još jedne analize Istinomjera u proteklom period.\nPojedini zvaničnici davali su i netačne i neutemljene izjave u pogledu stanja u entitetu, odnosno region. Tako je premijer RS, Radovan Višković iznio netačnu tvrdnju u pogledu testiranih osoba u entitetetima, dok je ministrica u Vladi KS, Nihada Glamoč, ustvrdila da je situacija sa pandemijom novog koronavirusa u BiH najbolja u regionu, što je bilo neutemeljeno s obzirom na dostupne podatke.\nTokom svog obraćanja medijima povodom situacije sa pandemijom COVID-19, ministar sigurnosti BiH Fahrudin Radončić, iznio je još početkom marta tvrdnju da su migranti “najveće žarište koronavirusa u BiH”, što je bila izjava koja nije imala utemeljenje u podacima sa terena. Više o tome čitajte OVDJE.\nJedna od mjera usvojenih od strane Vlade Federacije BiH u cilju ublažavanja ekonomskih posljedica pandemije novog koronavirusa u BiH, a koja je zaokupila veliku pažnju javnosti je i ona koja se odnosi na, kako je premijer Federacije BiH, Fadil Novalić izjavio 19. 03. 2020. godine “mogućnost uvođenja određenih olakšica za fizička i pravna lica na području FBiH koja su kreditno zadužena”. Ono što je sigurno je da u saradnji sa nadležnim insititucijama u našoj zemlji, u smislu ublažavanja a zatim i prevazilaženja ekonomske krize bankarski sektor može odigrati jednu od ključnih uloga, a ovom temom se bavio i Istinomjer.\nMeđutim, na koga se odnose pojedine mjere iz prijedloga Zakona o ublažavanju negativnih ekonomskih posljedica, ostala je dilemma i za neke javne zvaničnike. Govoreći o ublažavanju negativnih posljedica pandemije novog koronavirusa i mjerama koje u tom pravcu priprema Vlada FBiH, ministar razvoja, Amir Zukić ustvrdio je da se pomenuti prijedlog odnosi i na “kompletna fizička lica”. Međutim, uvidom u prijedlog Zakona Istinomjer je ustanovio da Zukićeva izjava nije istinita.\nVlada Federacije Bosne i Hercegovine donijela je 3. aprila ove godine odluku o raspodjeli 9,8 miliona KM kantonima, te 11,2 miliona KM općinama i gradovima kao pomoć u poduzimanju preventivnih mjera u borbi protiv COVID-19 i sanacije posljedica nastalih uslijed proglašene pandemije novog koronavirusa SARS-CoV-2. Ipak, dan kasnije, nakon što su se u javnosti mogle čuti brojne kritike na način raspodjele sredstava, dopredsjedavajući Doma naroda Parlamenta Federacije BiH i ministar unutrašnjih poslova u Vladi Federacije BiH, Aljoša Čampara najavio je da će ova odluka biti poništena. To se i desilo na hitnoj sjednici održanoj 05. aprila.\nIstinomjer će se temama povezanim sa pandemijom COVID-19 i izjavama domaćih zvaničnika svakako baviti i u narednom periodu.


Istraživanja < Inovacije i gradnja: Lafarge Srbija\nIstraživanje u grupi Lafarge se fokusira na održivi razvoj i inovacije u oblasti materijala. Naši istraživački timovi blisko sarađuju sa kupcima da bi bolje razumeli njihove potrebe i razvili nove proizvode koji stvaraju dobit za sve koji se bave građevinarstvom.\nIstraživački centar u Lionu\nLafarge istraživački centar u Lionu je vodeći istraživački centar za građevinske materijale u svetu. Opremljen je najsavremenijom opremom, a u njemu rade vrhunski stručnjaci.\nLafarge odeljenje za istraživanje i razvoj blisko sarađuje sa vodećim svetskim istraživačkim institutima,školama i univerzitetima, da bi omogućili napredak u istraživanju građevinskih materijala. Grupa je tako u mogućnosti da podeli svoje iskustvo i znanje, a takođe i da nauči nešto novo od stručnjaka iz ove oblasti.


Srpska lista u Skupštini Kosova\nPredstavnici Srpske liste vraćaju se u kosovski parlament\nVesti Autor:Beta27. mar. 201708:53 > 12:15\nPotpredsednik Skupštine Kosova Slobodan Petrović i šef poslaničke grupe Srpske liste Slavko Simić prisustvuju sednici parlamenta, čime je prekinut petomesečni bojkot. Marko Đurić je rekao da se predstavnici Srpske liste vraćaju u kosovski parlament kako bi se uključili u sprečavanje formiranja vojske Kosova i kako im ne bi bio oduzet mandat.\nSimić je ranije izjavio da se Srpska lista vraća u parlament kako bi onemogućila usvajanje Zakona o Vojsci Kosova, ali i da bi insistirala na formiranju Zajednice srpskih opština.\nPrištinski mediji javljaju da je povratak Srpske liste u parlament povezan sa mogućnošću oduzimanja mandata sadašnjem sastavu liste. Prema tim navodima, aktuelni poslanici Srpske liste izgubili bi mandate u slučaju da su i u naredne dve nedelje nastavili bojkot rada skupštine.\nDirektor kancelarije za Kosovo, Marko Đurić, ranije je za RTS rekao da poštuje odluku predstavnika Srpske liste da se uprkos teškim političkim okolnostima aktivno suprotstave formiranju vojske Kosova.\nPredstavnici Srpske liste u radu kosovske skupštine ne učestvuju od oktobra prošle godine, jer im je, kako su tada naveli, bilo uskraćeno pravo da učestvuju u nalaženju pravednog i razumnog rešenja za sudbinu kombinata „Trepča“.\nIvanović: Dobar potez\nIzvor : ANADOLIJA/Erkin Keçi\nLider Građanske inicijative SDP Oliver Ivanović ocenio je da je povratak poslanika Srpske liste u Skupštinu Kosova „dobar potez“, jer im omogućava da se kroz rad u institucijama izbore za bolji život Srba na Kosovu i Metohiji.\nIvanović je kazao da Srpska lista mora da se nametne „kao ozbiljan faktor“ u Skupštini Kosova.\nPrema njegovim rečima, važno je da politički predstavnici Srba uspostave odnos sa Albancima sa kojima su u koaliciji u Vladi i Skupštini Kosova.\n„Oni moraju da privuku pažnju na sebe i da upozore Albance da neće biti samo nemi posmatrači onoga što dve albanske partije među sobom dogovaraju“, rekao je lider Građanske inicijative SDP.\nKosovoMarko ĐurićSkupština KosovaSrpska lista